Benedek je otkrila da su na ovakvu njenu odluku uticale dve činjenice – prva, da je tokom avgusta stupila u brak sa srpskim državljaninom Dušanom Ružičićem, takođe sportistom, a druga, da u Mađarskoj po treći put nije uspela da se plasira na Olimpijske igre.\n“Olimpijske igre u Londonu su bile treće na kojim nisam uspela da odem, a budući da mi je partner srpski državljanin, samo po sebi se nametnulo da karijeru nastavim u Srbiji”, rekla je Benedek za „Mađar so“, dodavši da bračni par sportista još nije konačno odlučio da li će im stalno prebivalište ubuduće biti u Mađarskoj ili u Srbiji.\nOna je navela i da je od Kajakaškog saveza Srbije već dobila pismo kojim je prihvaćeno da se ubuduće takmiči u srpskim bojama.\nSavezni kapiten ženske kajakaške reprezentacije Srbije Janoš Panda rekao je da nije iznenađen ovim informacijama, da Kajakaški savez u Srbiji Dalmu Benedek očekuje raširenih ruku, ali da je još rano govoriti o konkretnijim informacijama u odnosu na budućnost.\n“Dalmu, inače, razumem, budući da je tri puta bila svetska šampionka, a na kraju nije stigla ni do Atine, Pekinga, ili Londona, što je za nju sigurno neprijatno, budući da bi svoju budućnost u Mađarskoj mogla da zasnuje samo kao dobitnica olimpijske medalje, dok je ovde dovoljna i titula svetskog ili evropskog šampiona”, rekao je Panda za „Mađar so“.\nNedavno se spekulisalo da bi se još jedna mađarska kajakašica mogla takmičiti pod zastavom Srbije. Radi se o Nataši Janić, ali je njen menadžer demantovao takve najave.


Merenje uticaja programa resocijalizacije mladih sa problemima u ponašanju - IAN Telecentar\nFokus grupe su sprovedene tokom novembra 2016. i juna i jula 2017, u svakom od tri centra, šest grupa sa roditeljima i šest sa decom. Ukupno 32 korisnika i 30 roditelja učestvovalo je u grupama. Metod fokus grupa je veoma koristan, s obzirom da nam daje uvid u sve nastale promene koje su prepoznate od strane samih korisnika. Pored toga korišćen je i metod upitnika koji nam daje uvid u neke kognitivne i afektivne promene koje nisu tako lako biti prepoznate od strane dece.\nOsnovni rezultati sprovede evaluacije su:\nZnačajne promene su se dogodile u nekim od najvažnijih aspekata kriminalnog ponašanja,\nEmpatija je ciljana u skoro svakom uspešnom programu za maloletne prestupnike širom sveta, i kroz psiho-edukativne radionice i individualni rad,\nKorisnici su poboljšali svoje veštine empatije, razumevanja perspektive drugih i saosećajnosti. Prema rezultatima drugih uspešnih programa za mlade sa problemima u ponašanju, poboljšanjem empatičnosti dovodi do unapređenja njihovog ponašanja,\nU oblasti kriminogenog mišljenja nisu uočene statistički značajne promene. Međutim, treba uzeti u obzir da je šestomesečni rad samo početak procesa promene, s obzirom da je potrebno vreme da se stekne poverenje ove populacije, nakon čega spor proces promena može početi.\nNjihovi uvidi o procesu su veoma vredni i ukazuju na njihovu prijemčivost programu.\nTokom fokus grupa, korisnici su pružili informacije o nekim aspektima promene i svom viđenju programa koji su od velikog značaja za planiranje i razvoj budućih mera sa ciljem poboljšanja merenja uticaja.\nPreuzmite kompletan izveštaj Merenje uticaja Promena na bolje\nViše o projektu „Promena na bolje“\nBor: Milojka Milivojević, kokorom@mts.rs\nBeograd: .. Ivan Stojilović, istojilovic@ian.org.rs\nVranje: Milena Dimitrijević Tomić, nexusvranje@gmail.com\nNa 12.10.2017 / Događaji / Ostavite komentar


MONTEVIDEO, BOG TE VIDEO! Gledajte 2. epizodu večeras u 20.50 na Kurir televiziji – Lajk.rs\nBilo je to u Beogradu, s proleća 1930. godine…\nAleksandar Tirnanić Tirke (Miloš Biković) je prinuđen da bira između najamnog rada u fabrici i fudbala. Zahvaljujući arhitekti i fudbalskom treneru Bošku Simonoviću (Nebojša Ilić), Tirke odlazi na probu u „BSK“, veliki fudbalski klub tog vremena. Sa sobom vodi svoju taliju, malog Stanoja (Predrag Vasić), čistača cipela i dečaka sa nesrećnim slučajem dečije paralize. Tih godina se još uvek ne živi od fudbala, živi se za fudbal. Samo Mošu Marjanovića (Petar Strugar) u Beogradu plaćaju po postignutom golu, ali jedan je Moša…\nNa poznatom beogradskom mestu za izlazak, u čuvenom „Jokey“ klubu, Moša upoznaje lepu, slobodoumnu i ekscentričnu slikarku Valeriju Kovač (Nina Janković).\nTih dana na adresu Fudbalskog saveza stiže zvaničan poziv reprezentaciji Kraljevine Jugoslavije za učešće na Prvom svetskom prvenstvu u fudbalu koje će tog leta biti održano u glavnom gradu Urugvaja, Montevideu.\nfoto: Promo„Montevideo, Bog te video!“ je srpska TV serija, rediteljski prvenac glumca Dragana Bjelogrlića po scenariju Srđana Dragojevića i Ranka Božića. Scenario je napisan po istoimenoj knjizi sportskog novinara Vladimira Stankovića.


Dan online - Ekonomija: Montenegroerlajnz duguje 95 miliona - 2019-07-23\nEkonomija KATASTROFALNI PODACI O POSLOVANJU NACIONALNOG AVIO-PREVOZNIKA\nGubitak MA 89,8 miliona Montenegroerlajnz duguje 95 miliona MA je dužan bankama, državi i dobavljačima 95 miliona eura. Najveći dio duga odnosi se na Aerodrome Crne Gore - 28 miliona\nNacionalni avio-prevoznik Montenegroerlajnz (MA) na kraju 2018. godine bio je dužan bankama, državi i preduzećima 95 miliona eura, pokazuju podaci iz revizorskog izvještaja te kompanije, u koji je „Dan“ imao uvid.\nPolovina duga odnosi se na obaveze iz poslovanja dobavljačima u zemlji i inostranstvu – 47,13 miliona eura.\nDobavljačima u inostranstvu duguje se 13,6 miliona, od čega Saveznoj upravi za kontrolu leta (SMATSA) 7,4 miliona, firmama GE endžin servis distribušn 1,22 miliona, GEKAS 829,5 hiljada, Lufthansa tehnik 816,65 hiljada, Aerodrom Beograd 459,8 hiljada, Eurokontrol 329,5 hiljada, Jetran LLC Teksas 319,5 hiljada, Nats investments 310,5 hiljada, Embraer aviejšn internešnel SAS 195 hiljada i ostalim ino dobavljačima 1,5 miliona.\n– Tokom revizije na uvid smo dobili IOS SMATSA Beograd u kojem je iskazano potraživanje od društva u ukupnom iznosu 7,8 miliona, što je više u odnosu na stanje u poslovnim knjigama društva, budući da je uplatu koja je realizovana 28. decembra 2018. godine, SMATSA evidentirala 3. januara ove godine u ukupnom iznosu od 375,15 hiljada – piše u izvještaju o reviziji koji je skupština akcionara nedavno usvojila.\nOstale kratkoročne obaveze iznose 21 miliona eura, od čega se gro odnosi na poreze i doprinose na plate, koje MA ne plaća od marta 2013. godine. Obaveze za doprinose na teret zaposlenih iznose 11,3 miliona, a obaveze za doprinose na teret poslodavca sedam miliona. Porez na zarade je 1,4 miliona.\nDugoročne obaveze u iznosu od 10,3 miliona eura odnose se na obaveze po osnovu finansijskog lizinga u iznosu od 7,44 miliona, na grancije u 1,2 miliona, obaveze prema matičnim i zavisnim pravnim licima 1,65 miliona. Obaveze po osnovu finansijskog lizinga od 7,44 miliona odnose se na nabavku aviona „embraer“. Garancija od 1,2 miliona je takođe za avion.\nOmiljeni vladin gubitaš\nPovodom lošeg stanja u MA, juče se oglasio poslanik Demokrata Danilo Šaranović, koji je kazao da je ta kompanija omiljeni vladin gubitaš.\n– Višegodišnjim dodjeljivanjem državne pomoći, na nezakonit način i u suprotnosti sa sporazumom o stabilizaciji i pridruživanju, na šta je Evropska komisija više puta ukazivala, nijesu uspjeli popraviti stanje u ovoj kompaniji. I pored nezakonitog državnog pomaganja sa oko 20 miliona u poslednje tri godine, neplaćanja poreza i doprinosa u poslednjih šest godina, stanje se ne popravlja. Naprotiv, nastavlja se kontinuitet lošeg poslovanja, pa se resorni ministar pohvalio „najboljim“ finansijskim izvještajem MA u poslednjih 10 godina, prema kojem je u 2018. godini poslovao sa gubitkom od „samo“ 1,97 miliona eura – istakao je Šaranović u saopštenju.


Nema novca za zaštićena područja – logosfera\nGubitak staništa i prekomerna eksploatacija prirodnih resursa predstavljaju pretnju za biološku raznolikost (biodiverzitet) u Srbiji, u velikoj meri i zbog nedovoljnog finansiranja očuvanja tih područja, rečeno je na predstavljanju petogodišnjeg projekta “Podrška održivom finansiranju sistema zaštićenih područja Srbije” čiji je cilj bio da se unapredi 460 zaštićenih područja u Srbiji koja pokrivaju 564.063 hektara ili 6,38 odsto teritorije zemlje.\nProjekat, ukupne vrednosti od skoro milion dolara, realizovan je zahvaljujući sredstvima Svetskog fonda za životnu sredinu (GEF – Global Environment Facility) i u saradnji sa Ministarstvom poljoprivrede i zaštite životne sredine Srbije.\nPripremljen je i “Vodič za finansiranje zaštićenih područja” u kome su predstavljeni mogući finansijski mehanizmi za povećanje prihoda i strategije za smanjenje troškova u zaštićenim područjima.\n“Zaštićena područja Srbije su predeli od izetnog ekološkog, kilturnog, naučnog obrazovnog, turističkog i zdravstvenog značaja”, kazao je on i naveo da je resorno ministarstvo počelo reviziju Strategije biloške raznovrsnosti Srbije za period od 2011. do 2018. godine.\n“U prošlosti je priroda dugo posmatrana kao resurs, bez odgovornosti o održivosti eksploatisanja, zbog čega sada mora da se plati cena za takvo postupanje, a to su kilmatske promene koje prete da dovedu do uništenja prirode u obliku koji je potreban za opsatanak”, kazala je ona i kazala da zbog toga UNDP pomaže i Srbiji da ojača održivo finansiranje zaštićenih područja.\nProjekat UNDP-a je predstavljen na Međunarodnom danu biodiverziteta, 22. maja, čija je tema “Biodiverzitet za održivi razvoj”, kako bi se skrenula pažnja javnosti na činjenicu da raznovrsnost života na zemlji predstavlja osnov za razvoj društva i blagostanje ljudi.\nPrevious Post: Feromonske klopke protv sušenja šuma\nNext Post: Regionalna saradnja i pomirenje


Organizacija > COSME > Pristup tržištima\nProgramom COSME pomaže se preduzećima kako bi imala koristi od jedinstvenog tržišta EU i optimalno iskoristila mogućnosti koje pružaju tržišta van EU. Programom se finansira Evropska preduzetnička mreža (Enterprise Europe Network) koja se sastoji od preko 600 kancelarija u više od 50 zemalja, čime se malim i srednjim preduzećima pomaže u pronalaženju poslovnih partnera i partnera za tehnološka rješenja, kao i u razumijevanju zakonodavstva EU i u pristupu finansijskim sredstvima EU.\nU okviru COSME-a se takođe finansiraju internetski alati koji su posebno osmišljeni za razvoj preduzeća, kao što je portal Vaša Evropa i Portal za internacionalizaciju malih i srednjih preduzeća. Na portalu Vaša Evropa nalaze se praktične informacije za preduzetnike koji žele proširiti poslovanje na drugu državu članicu. Portal za internacionalizaciju malih i srednjih preduzeća usmjeren je na podržavanje preduzeća koja žele razviti svoje poslovanje van Evrope.\nU okviru COSME-a finansiraju se službe za pomoć u području prava intelektualnog vlasništva (IPR) za mala i srednja preduzeća u zemljama ASEAN-a, MERCOSUR-a i Kini. One pružaju savjete i pomoć evropskim malim i srednjim preduzećima koja se suočavaju s poteškoćama u području prava intelektualnog vlasništva, normi ili poteškoćama u vezi sa pravilima o javnoj nabavci u tim dijelovima svijeta.\nProgramom se takođe osigurava finansijska podrška Centru za industrijsku saradnju između EU i Japana u cilju promovisanja svih oblika industrijske, trgovinske i investicijske saradnje, informisanjem o načinima pristupa japanskom tržištu i olakšavanjem razmjene iskustava i znanja između preduzeća u EU i Japanu.\nSve dodatne informacije možete naći na sljedećem linku.


Ništa od dolaska Džanana Muse u Fenerbahce, Zmaj će još sačekati na novi angažman – Sport Centar Ništa od dolaska Džanana Muse u Fenerbahce, Zmaj će još sačekati na novi angažman – Sport Centar\nBrojni relevantni evropski košarkaški mediji poput Sportanda, danas su javili da će reprezentativac Bosne i Hercegovine Džanan Musa karijeru nastaviti u Fenerbahceu.\nNavijači turskog kluba su mu na društvenim mrežama već poželjeli i dobrodošlicu, pravili videa s njegovim najboljim potezima, ali čini se da na kraju od toga ipak neće biti ništa.\nKako javlja Sport klub, do saradnje Muse i Fenerbahcea neće doći, te se Zmaj neće pridružiti ekipi Igora Kokoškova, srbijanskog stručnjaka na klupi istanbulskog kluba.\nPodsjećamo, mladi bek (21) trenutno je bez tima, pošto je krajem decembra otpušten od strane Detroit Pistonsa. Prvobitno je želio ostati u Americi i izaći na draft G lige, ali se predomislio i sada je pred povratkom u Evropu.\nRanije je Musa na tlu Starog kontinenta tri sezone igrao za Cedevitu, a uskoro će biti poznato gdje će nastaviti karijeru nakon odlaska iz Amerike.\nArmejci na korak od Final Foura: Feneru nedovoljna sjajna partija Gudurića, CSKA opet slavio


Novi Sad: položaj, arhitektura, kultura i muzika\nNovi Sad se nalazi u središnjem delu Vojvodine, na severu Srbije, na granici Bačke i Srema.\nNovi Sad se nalazi na obalama Dunava i Malog bačkog kanala, na levoj obali Dunava se nalazi ravničarski deo grada (Bačka), u Panonskoj ravnici i na severnim obroncima Fruške gore.\nArhitektura Novog Sada\nNovi Sad je tipičan centralnoevropski grad. U Novom Sadu postoji samo nekoliko građevina sagrađenih pre 19. veka pošto je stari Novi Sad razoren tokom revolucije 1849. godine.\nCentrom današnjeg Novog Sada zbog toga dominira arhitektura iz 19. veka. Nekada su se u okolini centra Novog Sada pretežno nalazile prizemne kuće baš kao one na salašima ali se one postepeno zamenjuju modernim višespratnicama.\nNovi Sad je bio centar srpske kulture\nTokom habzburške uprave u 18 i 19 veku Novi Sad je bio centar srpske kulture, politike i društvenog života zbog čega je dobio nadimak Srpska Atina a osnovan je 1694. godine.\nDanas je Novi Sad drugi po značaju kulturni centar Srbije posle Beograda. Gradske vlasti pokušavaju da učine Novi Sad privlačnijim organizovanjem brojnih sportskih takmičenja, kulturnih manifestacija i muzičkih koncerata.\nSvetski tamburaški festival "Tamburica fest" održava se na Petrovaradinskoj tvrđavi i u Novom Sadu kao petodnevna manifestacija sa jedinstvenom koncepcijom i kulturnom misijom afirmisanja tamburaške muzike i tamburice kao instrumenta ali i negovanje tradicije, saradnje i prijateljstva umetnika na internacionalnom nivou.


U MIND parku održana sednica gradova i opština sa povoljnim poslovnim okruženjem – Veliki Park\nU MIND parku održana sednica gradova i opština sa povoljnim poslovnim okruženjem\nPaket reformi iz oblasti imovinsko – pravnih odnosa vezanih za dalje postupke digitalizacije, načini ubrzavanja i skraćenja postupka ozakonjenja, uvođenje sistema e-prostor koji predviđa digitalizaciju pripreme prostornih planova, ukidanje konverzije uz naknadu i zaokruženje reforme Katastra su od kritične važnosti za otključavanje daljih investicija i novih radnih mesta i zato su bile glavne teme treće sednice Kluba gradova i opština sa povoljnim poslovnim okruženjem održane danas u MIND Parku.\nU ime grada Kragujevca predstavnike Ministarstva za građevinarstvo, saobraćaj i infrastrukturu, NALED-a i članove Kluba, predstavnike 25 lokalnih samouprava, pozdravila je Sanja Tucaković, članica Gradskog veća za lokalnu samoupravu koja je istakla da je grad Kragujevac primer dobre prakse gradova sa povoljnim poslovnim okruženjem.\nPrema podacima NALED-a Kragujevac je na 5. mestu po uspešnosti izdavanja građevinskih dozvola a prema statistici APR-a na drugom. Lokacija gde se održava treća sednica Kluba, Majnd Park, odakle posluju investitori poput Simensa, Auto lifta, uskoro i Škoda ali i reinvestitori kao Janfeng i Vakernojson govore da je grad Kragujevac primer dobre prakse i dobro pozicioniran među investitorima kao grad sa povoljnim poslovnim okruženjem. U prilog tome govori i činjenica konstantne stope pada nezaposlenosti u Kragujevcu, rekla je Sanja Tucaković, članica Gradskog veća za lokalnu samoupravu.\nPredsednica Kluba gradova i opština sa povoljnim poslovnim okruženjem i gradonačelnica Niša, Dragana Sotirovski je istakla da je održavanje sednica i saradnja, za svaku od lokalnih samouprava, članica Kluba od velikog značaja jer se na jednom mestu dolazi do konačnog zajedničkog stava kojim se nastupa pred državnim organima a tiče se pitanja konverzije, legalizacije.\nKonverzija zemljišta je dugogodišnji problem grada Niša, zbog investitora koji bi nastavili da šire svoj posao što donosi nova zapošljavanja. Svako radno mesto kao svaka nova investicija za nas su jako važni, rekla je gradonačelnica Sotirovski, predsedavajuća. Ona je istakla da je sa druge strane veoma važno ozakonjenje kao preduslov za mnoge druge postupke, pored želje građana da legalizuju svoje objekte. Mnogo je tema koje zajedno sa NALED-om otvaramo, mnogo je različitih iskustava sa terena a sednice Kluba su dobar način za njihovu razmenu kako bismo, tamo gde je to potrebno, ukazali državi da se nešto od zakona ili određenih uredbi menja.\nTema današnje sednice je paket reformi iz oblasti imovinsko-pravnih odnosa delom se naslanjaju na teme prethodnih sednica a ono što je važno je da su te reforme ušle u deset pioriteta naše nove Sive knjige čije je 14. izdanje nedavno predstavljeno, rekla je Violeta Jovanović, izvršna direktorka NALED-a. Dalji postupci digitalizacije je ono na čemu ćemo nastaviti da radimo, pre svega na ozakonjenje, kako bi se taj postupak ubrzao i skratio, kao i na uvođenje sistema e-prostor koji predviđa digitalizaciju pripreme prostornih planova, ukidanje konverzije uz naknadu i zaokruženje reforme Katastra. Te reforme su od kritične važnosti za otključavanje daljih investicija i novih radnih mesta i zato ćemo se njima posvećeno baviti, zaključila je Jovanović, izvršna direktorka NALED-a.\nMinistarstvo za građevinarstvo, saobraćaj i infrastrukturu i NALED još 2014. godine uvođenjem elektronske procedure u izdavanju građevinskih dozvola uradili su ključnu izmenu Zakona o planiranju i izgradnji, a danas prezentujemo reformu u oblasti prostornog – urbanističkog planiranja, e-prostor koji je vezan za digitalizaciju postupka pripreme koordinacije praćenja i izrade planskih dokumenata u RS, rekao je Đorđe Milić, pomoćnik ministra za građevinarstvo, saobraćaj i infrastrukture.\nVelika su očekivanja od ovog projekta jer će izrađena tehnička dokumentacija i sprovođenje planskih dokumenata biti prebačeni u objedinjenu proceduru za pripremu planskih dokumenata. Kroz ovaj projekat imaoci javnih ovlašćenja ostvariće efikasniju saradnju a građani proaktivni pristup.


Neizvesno izručenje osumnjičenih za ubistvo devojke na Adi – Nadlanu.com\nNeizvesno izručenje osumnjičenih za ubistvo devojke na Adi\nObjavljeno 21. maja 2013. / 09:10:12\nZa Srbiju je Kosovo deo države tako da ekstradicija ili neki oblik međunarodne pravne pomoći nije prihvatljiv.\nSrpska policija nije dobila zvanično obaveštenje o ovom hapšenju, ali razmena podataka ide preko međunarodnih institucija. Eventualno rešenje je da u njihov transport budu uključene međunarodne institucije, ali to nije izvesno.\n“Najjednostavnije je da vlasti na Kosovu i Metohiji donesu odluku o proterivanju i onda da uhapšene dovedu do punkta gde će ih preuzeti srpska policija. Vilotijević i Smiljanić na Kosovo nisu ni ušli legalno, tako da ima osnova za njihovo proterivanje po tamošnjim propisima”, kaže izvor “Blica”.\nVilotijevića i Smiljanića je na Kosovo i Metohiju uveo Liridon Keljmendi, mlađi sin balkanskog narko-bosa Nasera Keljmendija, i čuvao ih svih ovih dana.\nTamara Radulović je ubijena 12. maja na splavu “Džast vanila” na Adi Ciganliji u Beogradu i zbog toga su uhapšeni L. S. (34) iz Novog Sada, S. S. (30) i J. N. (30) iz Beograda, a potraga je raspisana za Vilotijevićem i Smiljanićem.\nNa splavu je organizovao proslavu, povodom rođenja deteta, rođak ubijene devojke Nikola Jovšić.


Prilog organizacija civilnog društva o primeni člana 7 Konvencije o pravima deteta\nPovodom predstojećeg razmatranja Drugog i trećeg periodičnog izveštaja o primeni Konvencije o pravima deteta Republike Srbije, Praxis je, u saradnji sa Institutom za apatridiju i inkluziju i Evropskom mrežom za pitanja apatridije podneo Komitetu za prava deteta Prilog organizacija civilnog društva o primeni člana 7 Konvencije.\nIako je Praxis imao priliku da učestvuje u procesu pripreme državnog izveštaja, neki od suštinskih komentara i primedaba nisu našli svoje mesto u tom izveštaju, pa se podneti prilog organizacija civilnog društva, pored toga što prepoznaje sve napore u ostvarivanju prava na državljanstvo, fokusira na analizu preostalih problema značajnih za potpuno sagledavanje stanja prava deteta u toj oblasti. Dodatni razlog za podnošenje posebnog izveštaja, organizacije su našle u značaju ostvarivanja prava na državljanstvo i uticaju koji mogućnost ostvarivanja prava ima na korpus drugih statusnih i socioekonomskih prava, posebno imajući u vidu prožimajuća načela zabrane diskriminacije i najboljeg interesa deteta.\nPodneti prilog daje opšti osvrt na pitanja koja se vezuju za problem apatridije u Srbiji, a s tim u vezi i na pojedinačne preostale izazove u primeni člana 7 Konvencije koji garantuje pravo svakog deteta da bude prijavljeno odmah nakon rođenja i da od rođenja ima pravo na ime, pravo na staranje, državljanstvo, pravo da sazna ko su mu roditelji, kao i pravo na njihovo staranje. Problemi u ostvarivanju prava vezuju se, pre svega, za nemogućnost sve dece da budu upisana u matičnu knjigu rođenih odmah po rođenju, zatim diskriminaciju koja se po tom osnovu javlja, kao i potrebu za dodatnim unapređenjem pravnog okvira i prakse postupanja nadležnih organa. Izveštaj je struktuiran tako da je u vezi sa svakim problemom dat predlog pitanja za delegaciju RS koja će izveštaj predstaviti. Konačno, izveštaj sadrži i preporuke kao dodatne smernice Komitetu o pravcu i mogućnostima unapređenja ostvarivanja prava iz člana 7 Konvencije.\nEvropska mreža za pitanja apatridije pokrenula je novi redizajniran veb-sajt


MOK: Rusija suspendovana sa ZOI\nZamenik ruskog premijera Vitalij Mutko doživotno suspendovan iz olimpijskog sporta\nMeđunarodni olimpijski komitet (MOK) suspendovao je danas Rusiju sa predstojećih Zimskih olimpijskih igara u Pjongčangu nakon dokaza o sistemskom dopingu na Igrama u Sočiju 2014. godine.\nMOK je naveo da je Olimpijski komitet Rusije suspendovan, ali da će sportisti iz te zemlje ipak moći da se takmiče u Južnoj Koreji kao neutralni takmičari i pod nazivom "Olimpijci iz Rusije", bez državne zastave i himne, prenosi Beta.\nPored Olimpijskog komiteta Rusije suspendovani su i član MOK-a Aleksander Žukov, kao i zamenik ruskog premijera Vitalij Mutko.\nMutko, šef organizacionog odbora Svetskog prvenstva u fudbalu, koji je bio ministar sporta Rusije u vreme prethodnih ZOI u Sočiju 2014. godine, doživotno je suspendavan zbog svoje uloge u doping programu.\nU Olimpijskom komitetu Rusije rekli su Rojtersu da je odluka MOK-a “neprofesionalna”.\nRusija bi mogla da odbije ponudu da se njeni sportisti takmiče kao neutralni takmičari i bojkotuje Zimske olimpijske igre u Južnoj Koreji. Ruski predsednik Vladimir Putin je nedavno izjavio da bi bilo ponižavajuće da se sportisti iz te zemlje takmiče bez nacionalnih simbola.\n"Olimpijski bojkot nikada ništa nije doneo. Drugo, ne vidim razlog zbog kojeg bi ruski sportisti bojkotovali ZOI jer mi dozvoljavamo 'čistim' sportistima da učestvuju", rekao je predsednik MOK-a Tomas Bah.


Stanković: Znamo naš cilj pred 40.000 navijača; 'Delije' spremaju spektakularnu proslavu\nIzvor: Radio Televizija Vojvodine, 21.Maj.2022, 19:25\nStanković: Znamo naš cilj pred 40.000 navijača; "Delije" spremaju spektakularnu proslavu\nZnamo naš cilj, još u januaru smo rekli da imamo 16 utakmica - 16 finala, izvešćemo najjači tim, kako fizički, tako i mentalno, rekao je trener fudbalera Crvene zvezde Dejan Stanković uoči utakmice protiv Voždovca.\nZvezda u poslednjem kolu plej-ofa Superlige dočekuje Voždovac od 18.30 i za petu uzastopnu titulu dovoljan joj je i bod.\n"Žele da igraju fudbal ko god da je protivnik, bilo da su domaćini ili gosti. Dva puta smo se susreli sa njima, znamo im vrline i mane, ali isto tako smo svesni da ćemo igrati kod kuće pred 40.000 ljudi. Spremni smo u potpunosti za meč", istakao je Stanković za klupski sajt.\nB92: "Ajmo – sa barjakom" VIDEO\nSrbijaDanas.com: STANKOVIĆ ZOVE DELIJE: Očekujemo bar 40 hiljada navijača\nBeta: Stanković: Izvešću najjači sastav protiv Voždovca, cilj je jasan\nKurir: TRENER ZVEZDE STANKOVIĆ KATEGORIČAN: Izvešću najjači sastav protiv Voždovca, cilj je jasan!


INOVATIVNI I DRUGAČIJI – Moderna tehnologija je uslov za savremeno obrazovanje! – Privatna Srednja škola Kosta Cukić\nINOVATIVNI I DRUGAČIJI – Moderna tehnologija je uslov za savremeno obrazovanje!\nKako živimo u eri digitalizacije, gde se sve odvija na jedan ili nekoliko klikova, bitno je obazbediti najmodernije uslove za sticanje obrazovanja, koji će pomoći detetu da se lakše prilagodi školskom sistemu i na jednostavniji, fleksibilniji način stekne znanje i veštine.\nPogotovo sada, kada se već skoro godinu dana borimo sa zlokobnim Kovid-19, važno je učenicima ponuditi adekvatnu alternativu pomoću koje će moći nesmetano da se obrazuju putem onlajn nastave, o kojoj više možete pročitati OVDE.\nI pre nego što smo počeli da se borimo sa trenutnom epidemiološkom situacijom u zemlji, srednja škola “Kosta Cukić” obezbedila je svojim đacima najsavremenije uslove školovanja koji uključuju pristup modernoj tehnologiji.\nInteraktivno učenje uz pomoć smart table, tablet računara i uz podršku Tesla sistema u nastavi, kao i onlajn nastava, samo su deo novih načina učenja naših učenika.\nApple iPad tablet sa interaktivnim softverskim rešenjem pomaže profesorima pri motivisanju i angažovanju učenika i obezbeđuje visokog nivoa efikasnosti u upravljanju predavanjima.\nPRIMENA APPLE IPAD TABLET RAČUNARA\nDa bi učenje bilo kvalitetnije uveli smo i primenu tablet računara na časovima koje koristi 90% naših profesora, obučenih za primenu ovog najsavremenijeg oblika rada u školi.\nPrednosti korišćenja tableta u nastavi:\nđaci mogu da koriste fotografije i video – snimke na časovima\nnastava se odvija brže, za učenje se koriste brojne zanimljive aplikacije\nmožete slušati i gledati onlajn predavanja, govore, dramske predstave, video zapise…\nuz pomoć elektronske sveske, virtuelno možete posetiti svaki muzej, galeriju ili bilo koju drugu kulturno-istorijsku znamenitost\nna času možete gledati prezentacije o svim značajnim delima i uz uživanje i zabavu se upoznavati sa životima i delima najznamenitijih umetnika i stručnjaka iz različitih oblasti nauke\nsvaka pesma ili odlomak iz romana, kada ih čujemo uživo, biće vam bliži i jasniji\nTesla platforma na Apple IPad tablet računarima\nKoristeći Tesla platformu, profesori mogu kreirati, prezentovati i deliti sve vrste obrazovnih sadržaja. Profesori imaju mogućnost da kontrolišu grupe učenika, upravljajući i nadgledajući sve radove u njihovoj mreži. Takođe, Tesla generiše veoma korisne statističke informacije u cilju boljeg napretka učenika. Na ovaj način poboljšava se motivacija učenika za učenje, uslovi za rad, mogućnost i brzina komunikacije, dostupnost i interaktivnost nastavnog materijala.\nPrimena elektronskih interaktivnih tabli, koje su još poznate i kao elektronske bele table, pametne table ili interaktivne multimedijalne table, pretvara tradicionalnu predavačko-reproduktivnu nastavu u interaktivnu nastavu koja odgovara obrazovnim potrebama savremenog učenika i dovodi do postizanja željenih ishoda učenja, koji su u skladu sa zahtevima modernog društva.\nMultimedijalna učionica je koncipirana tako da se sa jedne strane, u njoj izvodi nastava korišćenjem savremenih nastavnih metoda u ugodnom ambijentu, a s druge strane, moguće je i održavanje različitih predavanja, radionica i seminara. Ovakav vid nastave značajno olakšava proces učenja i usvajanja novih sadržaja. Uvođenje interaktivne elektronske table u nastavu čini predavanja i proces učenja atraktivnijim, dinamičnijim i sadržajnijim. Nastavnicima omogućava veću kreativnost u sastavljanju nastavnih materijala, olakšava im proces čuvanja, izmena i prosleđivanja materijala učenicima, a učenicima pomaže da se potpunije uključe u proces učenja.\nNaš glavni cilj je da deca izađu i škole zadovoljna, ispunjena i srećna, sa adekvatnim znanjem i veštinama pomoću kojih će biti u stanju da odgovore na sve životne izazove. I sve to uz neverovatan popust na školarinu tokom cele godine, koji možete pronaći samo kod nas! Više o tome pogledajte OVDE.\nBudite brzi, jer je broj mesta u predupisnom roku ograničen!\nZa sve potrebne informacije, kao i posetu školi, možete se javiti na sledeći kontakt telefon: 060/3033-396


Autor : eVršac nov 01, 2018\nReč je o projektu koji zajedničkim snagama realizuju grad Vršac, Ministarstvo poljoprivrede, šumarstva i vodoprivrede, Republička direkcija za vode, FER Projekat i Javno vodoprivredno preduzeće "Vode Vojvodine".\nProjekat podrazumeva uređenje dela korita potoka Mesić počev od Vršačkog kanala, pored Vršačkog jezera do Male Crkve odnosno do AMSS.\nZa projekat gradu Vršcu je odobreno 3 miliona evra i to za uređenje 2,6 od ukupno sedam kilometara koliko je dužina celog vodotoka.\nRadove izvodi firma "Štrabag", naručilac posla je Direkcija za vode, a investitor je grad Vršac.\nDa podsetimo, idejnim projektom iz 2010. predviđeno je da se korito Mesića duž svih sedam kilometara toka od brane do ušća - izbetonira. Time će se obezbediti brži i veći protok vode i tako trajno rešiti pitanje odbrane od poplava, što je i glavni cilj. Kako je najavljeno, prva faza radova trebalo bi da bude završena do kraja 2019. godine.


Građani Novog Sada pale sveće za nastradale (Foto: www.021.rs)\nU velikom požaru u novosadskoj diskoteci „Kontrast“ život je izgubilo šest osoba. Načelnik uprave za vanredne situacije Novi Sad Boško Pilipović izjavio je da su uzrok požara u diskoteci "Kontrast" najverovatnije kablovi ispod bine.\nU Novom Sadu se u ponedeljak u podne održava komemorativni skup. U ime grada Novog Sada, gradonačelnik Igor Pavličić izrazio je najdublje saučešće porodicama nastradalih, kojima je obećao "maksimalnu podršku grada".\nInače, u nedelju uveče nekoliko stotina građana se okupilo na Trgu slobode, gde su polaganjem cveća i paljenjem sveća odali poštu za šestoro poginulih.\nU požaru koji je izbio oko dva sata posle ponoći lakše su povređeni Ignjatović Vesna (1983), Grbić Nevena (1986), Blagojević Maja (1988) i Radojević Siniša.\nBiljana Lazić izjavila je da su vlasnik i dva zakupca diskoteke "Kontrast" uhapšeni.\n„Uviđaj se radi od ranih jutarnjih časova i najverovatnije će trajati do sutra. Radi se na utvrđivanju uzorka požara da li je do njega došlo usled neispravnih elektroinstalacija ili je eventualno namera po sredi. Sve opcije su otvorene, ali se nadam da će istraga u što skorije vreme utvrditi kako je došlo do ove tragedije”, naglasio je Marić.\nVIDEO: Požar u diskoteci Kontrast\nUzrok smrti šestoro mladih je verovatno gušenje od dima. Zamenik načelnika Policijske uprave Novi Sad Stevan Krstić izjavio je da su nastradali u požaru bili zaglavljeni u toaletu u toj diskoteci.\nU trenutku izbijanja požara u diskoteci "Kontrast” bilo je oko 350 osoba.\nNadležni kažu da je ugostiteljski objekat bio redovno kontrolisan.\n„Ovaj objekat ima pomoćni izlaz, ali mi ne možemo da kontrolišemo koliko ljudi se nalazi u objektu, takvih objekata ima na hiljade objekata u Srbiji, više desetina samo u Novom Sadu. Tu je negde i odgovornost vlasnika. Sve ovo o čemu sada razgovaramo biće predmet istrage svakako”, kazao je Predrag Marić.\nTragedija je šokirala Novosađane (foto: www.021.rs)\nPredsednik Srbije Boris Tadić izrazio je duboko žaljenje zbog tragedije koja se dogodila u Novom Sadu.\nPredsednik Vlade Vojvodine Bojan Pajtić takođe izrazio je saučešće porodicama poginulih u požaru u diskoteci Kontrast. Pajtić je u saopštenju izrazio "užasnutost i žaljenje" zbog tragedije.\nI gradonačelnik Beograda Dragan Đilas uputio je danas saučešće gradonačelniku Novog Sada Igoru Pavličiću povodom nesreće.\n"U ime Beograđana i svoje lično ime upućujem vam najdublje saučešće zbog izgubljenih mladih života", navodi se u telegramu upućenom gradonačelniku Novog Sada.


Popović: Obuka zatvorenika za defiticarna zanimanja radi lakšeg zapošljavanja\nVesti Autor:FoNet05. feb. 202115:302 komentara\nMinistarka pravde Maja Popović izjavila je u Sremskoj Mitrovici da se u kazneno-popravnim zavodima osuđenici obučavaju za deficitarna zanimanja, i da se u dobijenim sertifikatima nigde na navodi da su stečeni tokom izdržavanja zatvorske kazne kako bi im bio olakšan put do posla, saopštilo je Ministarstvo pravde.\nPopović je tokom posete Kazneno-popravnom zavodu u Sremskoj Mitrovici istakla de je obuka osuđenika iskorišćena kao dragoceni resurs kada je u više zavoda počela izradom zaštitne opreme za zaposlene i osuđenike, „čime je ceo sistem vrlo brzo zbrinut na početku pandemije“.\nTokom posete je istaknuto da taj kazneno-popravni zavod posvećuje posebnu pažnju stručnom usavršavanju osuđenika tako što im omogućava pohađanje osnovne i srednje škole, pruža obuku za pojedine zanate i na taj način doprinosi da osuđenici steknu neophodno iskustvo, dobiju sertifikat i samim tim dobiju bolji tretman tokom izdržavanja kazne.\nObilazeći novoizgrađeni paviljon u Kazneno-popravnom zavodu u Sremskoj Mitrovici, Popović je rekla da on biti opremljen nameštajem, dušecima i posteljinom koju izrađuju osuđenici u ovom i zavodima u Nišu i Zabeli, kao i osuđenice u zavodu u Požarevcu.


MINISTAR finansija Siniša Mali, gostujući u jutarnjem programu RTS, podsetio je građane Srbije koje sve mere je Srbija sprovodila od aprila meseca kada je krenuo prvi talas korona virus kako bi pomogla.\nUlagaće se novac i u kapitalne projekte kao što su završetak obilaznice oko Beograda i Moravski koridor. Predviđeno je i 5,1 milijarda za poljoprivrednike\nMinistar je dodao i da je javni dug potpuno pod kontrolom i da neće preći 60 odsto BDP-a, za razliku od nekih zemalja u kojima, kako kaže, javni dug ide i preko 150, 200 odsto.\n-Mi smo vodeći i to kažu i MMF i Evropska komisija... To znači da smo na pravi način sproveli reforme i ojačali našu ekonomiju-rekao je Mali.\n- Na pravi način smo ojačali našu ekonomiju, a to je i bio cilj naše vlade još kako je godinama ranije govorio predsednik Srbije Aleksandar Vučić - rekao je Mali, pokazavši grafikone MMF i EK koje ukazuju da Srbiju očekuju dori rezultati.\nMali je najavio da će se uskoro pred Vladu Srbije naći novi rebalans budžeta.\n- Planira se deficit od tri odsto, u dogovoru sa MMF, što daje dalje mogućnosti za smanjenje javnog duga. Nikada više novca neće ići u kapitalne investicije. 5,9 nam rastu penzije od januara, 6,6 raste minimalna zarada. Ići ćemo brzo sa objavom koliko nam rastu plate u javnom sektoru - najavio je Mali.\nSiniša Mali MMF Evropska komisija ministar Siniša Mali


Žena koja je upravo napustila Ukrajinu plače na granici sa Poljskom 24. februara 2022.\nOvo je prijetnja svima, jer dešavanjima u Ukrajini nije ugrožena samo ta zemlja, već sve demokratije, ocjenio je Otom (Othon) Anastasakis, direktor studija jugoistočne Evrope na Oksfordu i viši naučni saradnik na St Antoni's koledžu Univerziteta u Oksfordu.\n"Ukrajina se bori za sopstvenu demokratiju i izbor kojim putem želi ići, ali je to relevantno i za globalni nivo, jer se u Ukrajini bore i za sve naše demokratije. Ovo je prijetnja svima, uključujući i zemlje Evropske unije (EU) i zato u ovom momentu EU mora nastupiti ujedinjeno", smatra Anastasakis dodajući da je riječ je o borbi između demokratskog i autokratskog sistema.\nPredsjednik Rusije Vladimir Putin je pokrenuo 24. februara vojni napad na Ukrajinu i upozorio druge zemlje da će "svaki pokušaj ometanja ruske akcije dovesti do posljedica koje nikada ranije u istoriji niste vidjeli".\nPratite BLOG RSE uživo o dešavanjima u Ukrajini\nUkrajinski predsjednik Volodimir Zelenski proglasio je 24. februara ratno stanje u cijeloj zemlji.\nHoće li invazija promijeniti politike Zapada prema Balkanu?\nOvo je prelomna tačka nakon koje ništa više neće biti isto ne samo u Evropi, nego i na Zapadnom Balkanu, smatra Zlatko Vujović iz Centra za monitoring i istraživanja (CeMI) povodom invazije Rusije na Ukrajinu i implikacija na Zapadni Balkan.\n"Reakcija Zapada nije jaka kako to zaslužuje situacija. Jer, u Evropi je okupirana nezavisna zemlja. Putin neće stati. Mislim da ga je oklijevanje Zapada zapravo ohrabrilo da bude veoma agresivan, a slično smo vidjeli i na Krimu, u Donjecku i Lugansku", kaže Vujović.\nDa će invazija Rusije na Ukrajinu biti veliki izazov za sve globalne činioce, ocjenuje i direktor Nove geopolitičke istraživačke mreže u Ukrajini Mikhailo (Mykhailo) Samus, koji očekuje da će to uticati i na nove politike NATO-a.\n"Na primjer, ako bi neka od baltičkih zemalja bila napadnuta, nisam siguran da li bi sve članice NATO glasale za njenu odbranu? Dakle, to je veliki izazov za međunarodni poredak, globalno. Nadam se da će euro-atlanska zajednica reagovati veoma brzo da spriječi Rusiju u potezima koji se ne mogu razumjeti u 21. vijeku", kaže Samus.\nRuske rakete i zračni napadi na Ukrajinu\nDobrovoljci iz Srbije u Ukrajini: Politička i vojna smetnja\nMapa granatiranja u Ukrajini\nMeđunarodna zajednica mora osuditi i zaustaviti rusku agresiju, izjavila je otpravnica poslova u ambasadi Ukrajine u Crnoj Gori Natalija Fijalka (Nataliya Fiyalka).\n"Nadam se da će međunarodna zajednica stati uz Ukrajinu, ne samo praznim riječima. Jer, ovdje je riječ o globalnom poretku. Mi ćemo se boriti za svoju zemlju bez obzira na tu reakciju, ali nam je veoma potrebna ta podrška", kaže Fijalka.\nPolitički analitičar Zlatko Vujović smatra da zapadne zemlje trebaju biti prisutnije u regionu, ali i Moldaviji i Gruziji, te prestati da "zatvaraju oči" pred onim što se dešava.\nSrbija glavni igrač Rusije na Balkanu\nVujović smatra da je Srbija glavni podržavalac Rusije na Zapadnom Balkanu, te da Zapad ne razumije koliko je jak ruski uticaj na njenog predsjednika Aleksandra Vučića.\n"On je glavni proksi Rusije na Zapadnom Balkanu", smatra Vujović i podsjeća da je koalicija Vučićeve partije i ostalih partija koje vode zemlju ista koalicija koja je bila u konfliktu sa NATO 1999. godine.\n"Iste su vrijednosti, samo bolji PR", konstatuje Vujović.\nU Beogradu još uvijek ima onih koji smatraju da ta zemlja treba da primijeni ‘copy-paste’ na Kosovu onoga što je Rusija učinila na Krimu: Zlatko Vujović\nOcjenjuje i da je politički pristup Rusije i Srbije isti, da Srbija "imitira" Rusiju, no da je razlika u tome što nije toliko snažna, a okružena je NATO zemljama.\n"U Beogradu još uvijek ima onih koji smatraju da ta zemlja treba da primijeni ‘copy-paste’ na Kosovu onoga što je Rusija učinila na Krimu, kada je anektirala taj dio Ukrajine", kaže Vujović.\nOčekuje i da će Srbija i Rusija nastaviti da destabilizuju Zapadni Balkan.\n"Posebno u Crnoj Gori i Bosni i Hercegovini mislim da bi EU i SAD trebali da budu snažnije prisutni, kako bi spriječili ruski proksi da destabilizuje region", rekao je Vujović.\nSličnost odnosa Ukrajina-Rusija i Crna Gora-Srbija\nMeđu sličnostima u odnosu Ukrajina-Rusija i Crna Gora-Srbija, Vujović navodi to što u ukrajinskom postoji jak ruski, a u crnogorskom srpski uticaj. Takođe, Rusija nikada nija zaista priznala Ukrajinu, kao što ni dio zvaničnih političkih vođa Srbije ne priznaje Crnu Goru.\n"Ali, tu je i jedna velika razlika: Crna Gora je dio NATO-a, pa Srbija ne može raditi ono što je radila tokom devedesetih godina. Mi smo iskusili ono što Ukrajina sada prolazi: Srbija je napala i pokušala da okupira djelove Hrvatske, Bosne i Hercegovine, a došlo je i do rata na Kosovu. I Crna Gora je bila blizu rata 1997. i 1999. godine, iako je tada bila dio Jugoslavije", podsjeća Vujović.\nDodaje da je ono sa čime se Crna Gora sada suočava hibridni rat, koji protiv nje podržavaju i finansiraju Srbija i Rusija.\n"Rusi imaju problem da realizuju planove za Crnu Goru jer im nije susjedna zemlja, pa koriste resurse Srbije: tajnu službu, parlamentarne i parapolitičke grupe koje Rusija finansira, te Srpsku pravoslavnu crkvu (SPC)", kaže Vujović.\nSrbija i Rusija su primijenile na Crnu Goru "mekši" scenario, promjene vlade, čime su dobili prorusku vladu unutar NATO-a, pa aktuelna situacija kao lakmus papir pokazuje realnost u Crnoj Gori.\nNa izborima avgusta 2020, prozapadna vlast predsjednika države Mila Đukanovića zamijenjena je savezom prosrpskih, djelimično i proruskih snaga I jednim građanskim pokretom.\nOne su izabrale vladu blisku SPC kojoj je početkom februara izglasano nepovjerenje. Aktuelni pokušaji da se formira nova vlada izaivaju političku napetost u Crnoj Gori.\nZapadni saveznici treba da budu uključeniji u događaje u Crnoj Gori i da daju veću podršku prozapadnim snagama, jer je riječ o zemlji koja je važna zbog svog strateškog položaja - prilaza Mediteranskom moru, zaključuje Vujović.\nSerijal online razgovora o invaziji Rusije na Ukrajinu i implikacijama na Zapadni Balkan je organizovao Atlantski savez u Crnoj Gori, iz kojeg su ocijenili da je riječ o agresiji protiv suverene i nezavisne države, teškom kršenju načela međunarodnog prava i ozbiljnoj prijetnji evroatlantskoj bezbjednosti.


Apel Islamske zajednice: Tokom sutrašnje džume pokazati odgovornost - Fojnica.net\nApel Islamske zajednice: Tokom sutrašnje džume pokazati odgovornost\nRijaset Islamske zajednice u Bosni i Hercegovini zahvaljuje svim vjernicima, imamima i članovima džematskih odbora koji su nakon jučerašnjeg djelomičnog otvaranja džamija pokazali odgovornost u pridržavanju i provođenju propisa i preporuka.\nIstovremeno, Islamska zajednica još jednom apeluje na sve članove da pokažu samokontrolu i odricanje kako bi se djelomično otvaranje džamija provelo bez bilo kakvog rizika za zdravlje ljudi.\nU saopćenju Ureda za odnose s javnošću Rijaseta Islamske zajednice vjernici se pozivaju da tokom sutrašnje džume pokažu odgovornost, ali i odricanje i da se u slučaju kada u džamijama zbog poštivanja propisa o fizičkoj distanci ne bude više prostora, klanjaju u prostoru ispred džamije (ukoliko uslovi to omogućavaju), odnosno, da i dalje kod kuće klanjaju podne-namaz.\nje pozitivna na korona virus\nje bila u kontaktu sa osobom koja je pozitivna na korona virusnu infekciju\nima bilo koji simptom respiratorne infekcije (temperatura, kašalj, teško disanje)\nje mlađa od 18 ili starija od 65 godina\nse nalazi u propisanoj izolaciji\nima nekoga od ukućana ili lica sa kojima je u redovnom kontaktu ko je u samoizolaciji.\nIlustracija: Mjere kojih se treba pridržavati\nPrethodni članakPripadnici jedinice OS BiH dezinficirali prostore dviju kompanija u Maglaju\nNaredni članakDževad Karahasan dobitnik Goetheove nagrade za književnost grada Frankfurta


Vreme - 29.4.2016.: Igranka bez prestanka\nKo je ispod cenzusa, ko napada predstavnike RIK-a, gde će se ponoviti izbori\nObrađeno 99,82 – ispod cenzusa Dveri-DSS\nNa osnovu rezultata sa 99,82 obrađenih biračkih mesta, ispod cenzusa je lista Dveri-DSS sa osvojenih 4,99 odsto glasova, dok je lista SDS-LDP-LSV osvojila 5,02 odsto glasova, saopštila je RIK. Kako je saopštio direktor Republičkog zavoda za statistiku (RZS) Miladin Kovačević, prema tim podacima, lista okupljena oko SNS osvojila je 48,24 odsto glasova, SPS 10,96 odsto, SRS 8,11 odsto, DS 6,03 odsto, "Dosta je bilo" 6,03 odsto. Kada je o manmjinskim strankama reč, SVM je osvojio 1,50 odsto glasova, lista Muamera Zukorlića 0,86 odsto, SDA Sandžaka 0,80 odsto, Ruska stranka 0,36 odsto, Partija za demokratsko delovanje 0,43 odsto. U trenutku čitanja rezultata lider Dveri Boško Obradović pitao je predsednika RIK-a Dejana Đurđevića da li ga je sramota, sme li da pročita rezultate i da li sme "pred narod", na šta mu je Đurđević odgovorio da ne vrši pritisak.\nIncident po završetku sednice RIK\nPo završetku sednice RIK-a, gde su proglašeni rezultati izbora sa 99,82 odsto obrađenih biračkih mesta, došlo je do incidenta kada su predstavnici pokreta Dveri verbalno napali predsednika RIK-a Dejana Đurđevića i direktora RZS Miladina Kovačevića. Nezadovoljni najnovijim rezultatima, prema kojima su ostali ispod cenzusa sa 4,99 odsto osvojenih glasova, predstavnici Dveri, među kojima i lider Boško Obradović, uzvikivali su "kako vas nije sramorta, smete li pred narod...". U gužvi je došlo i do koškanja, a incident je prekinut pošto su Đurđević i Kovačević napustili prostorije Skupštine Srbije. Predsednik RIK-a Dejan Đurđević ocenio je incident nakon sednice RIK tragičan epilog veoma neuobičajenog ponašanja u izbornom procesu. On je rekao da niko ne razume zašto se toliki pritisak vrši na RIK, koji se s jedne strane optužuje da Dverima navlači prelazak preko cenzusa po nalogu američke ambasade, a s druge strane da navlači da padnu ispod cenzusa...\n"Opozicija pravi cirkus"\nNebojša Stefanović, podnosilac liste SNS na izborima, izjavio je da opozicija pravi cirkus zbog gubitka izbora, dok istovremeno tamo gde je izgubila uništava dokumentaciju koja svedoči o onome što se dešavalo prethodnih godina. On je ocenio da su ovi izbori protekli u miru i pristojnoj atmosferi, podsetivši na atmosferu s izbora 2012. godine, kada je je bilo "mnogo nasilja i problema". Zamerio je opoziciji koja, kako je naveo, pravi cirkusku predstavu zbog gubitka izbora i zato što "ne mogu da se pomire da su dobili mnogo, mnogo manje glasova nego pobednička lista". Zahvaljujući tome kako je narod glasao, oni su, dodao je, prinuđeni da "angažuju seckalice za papir" u Vojvodini i u onim opštinama gde su izgubili izbore. "I sada je u toku uništavanje materijala i papira seckalicama za papir, vladaju strah i nervoza i panika zbog gubitka vlasti, privilegija i povlastica i otkrivanje onoga sto se dešavalo prethodnih godina", rekao je Stefanović i dodao da će sve to nadležni organi morati da ispitaju. "Žao mi je što ljudi koji su na ivici cenzusa sebe proglašavaju pobednicima, ali ne znam šta hoće, svi zajedno u zbiru imaju 15 odsto manje od naše liste", naveo je Stefanović i dodao da će zvanične rezultate prihvatiti i strankama koje su ušle u parlament – čestitati.\nU sredu ponavljanje izbora na 15 biračkih mesta\nPonovljeno glasanje za novi saziv republičkog parlamenta na 15 biračkih mesta biće održano u sredu, 4. maja, a pravo glasa na njima ima 19.631 građanin. Ponovo će se glasati na pet biračkih mesta u Nišu, na po dva biračka mesta u Beogradu, Jagodini, Vranju i na po jednom u Bačkoj Topoli, Sremskim Karlovcima, Kladovu i Užicu. Glasanje će se sprovesti po izbornim listama koje su utvrđene za narodne poslanike, a RIK će za njihovo sprovođenje obrazovati nove biračke odbore. Glasački listići za ponovljene izbore biće bele boje, a kontrolni list za proveru ispravnosti glasačke kutije svetlo ljubičaste.\nPošta Srbije odbacila je optužbe lidera četiri opozicione liste da je prigovore na izborne rezultate, poslate RIK kao preporučene pošiljke, isporučila po isteku predviđenog roka i poručila DS-u da, umesto neosnovanih optužbi, konačno izmiri dug prema tom preduzeću u iznosu od 7,5 milona dinara. Pošta Srbije je saopštila da je pretnja opozicije tužbom nastavak ostrašćene i besmislene kampanje koju Bojan Pajtić i DS vode protiv Pošte Srbije. "Započeli su je netačnim i tendencioznim optužbama od 19. marta 2016. godine da Pošta Srbije odbija prijem, prenos i uručenje njihovog marketinškog materijala. Pošta je i tada u svom odgovoru jasno ukazala da DS nije uputila zvaničan zahtev da se izrši prijem marketinškog materijala, i ukazala da DS nije izmirila prethodna dugovanja po istom osnovu u iznosu od čak 7,5 milona dinara nastala u prethodnim izbornim kampanjama", navodi Pošta u saopštenju. Dodaje se da je dug nastao u periodu kada je funkciju generalnog direktora Pošte obavljao Goran Ćirić, sadašnji predsednik Izvršnog odbora DS.\n"Ponosan sam na naš istorijski i impresivan rezultat"\nPredsednik SNS-a Aleksandar Vučić rekao je da je ponosan na izborni rezultat liste koju predvodi, na to što je osvojila 1.800.000 glasova i to posle teških reformi. Vučić je rekao da je reč o istorijskom i impresivnom rezultatu, imajući u vidu da u evropskoj praksi nije zabeleženo da je drugoplasirani na izborima osvojio čak 37,5 odsto glasova manje od njegove, pobedničke liste. Dodao je i da je ponosan na građane Srbije koji nisu glasali za "laka rešenja". "Prvi put su svi džakovi sa glasačkim listovima dostupni, nisu u konterjnerima", rekao je Vučić i dodao da ima maksimalno poverenje u nadležne državne organe, uprkos nezakonitom pritisku koji se vrši na neke od njih. Čestitao je svima na postignutim rezultatima na izborima i poručio da nikada ne bi ukrao nijedan glas. "Apsolutno svima ću da čestitam. Gde smo krali, nek nam pokažu to... nikad u životu ne bih ukrao ništa, ne bih ukrao nijedan glas", kazao je Vučić.


Tema: KRIVIČNE PRIЈAVE PROTIV 6 000 LICA\nMinistarstvo unutrašnjih poslova Republike Srpske podnijelo je krivične prijave protiv više od šest hiljada lica za koje se sumnja da su počinila ratni zločin nad oko 22 000 Srba. TREBA IM SUDITI KOLEKTIVNO Koordinator Tima MUP-a RS za istraživanje i dokumentovanje krivičnog djela ratnog zločina Simo Tuševljak rekao je da su prijave podnesene nadležnim tužilaštvima u BiH od 4. aprila 1992. godine do sada. On je za „Fokus” izjavio da se sa predstavnicima Švedske i Norveške trenutno istražuju zločini koji su se dogodili da području zapadne Hercegovine, gdje su počinjeni naveći zločini, prije svega, u logoru „Dretelj” i logorima u Mostaru i Konjicu.\nRe: KRIVIČNE PRIЈAVE PROTIV 6 000 LICA\nOriginal postavio Atreides Ministarstvo unutrašnjih poslova Republike Srpske podnijelo je krivične prijave protiv više od šest hiljada lica za koje se sumnja da su počinila ratni zločin nad oko 22 000 Srba. TREBA IM SUDITI KOLEKTIVNO Koordinator Tima MUP-a RS za istraživanje i dokumentovanje krivičnog djela ratnog zločina Simo Tuševljak rekao je da su prijave podnesene nadležnim tužilaštvima u BiH od 4. aprila 1992. godine do sada. On je za „Fokus” izjavio da se sa predstavnicima Švedske i Norveške trenutno istražuju zločini koji su se dogodili da području zapadne Hercegovine, gdje su počinjeni naveći zločini, prije svega, u logoru „Dretelj” i logorima u Mostaru i Konjicu.\nOriginal postavio petar krešimir IV jel to ofrlje 6000 ili poimenično\nAutor Beti03 u forumu Žene\nPoslednja poruka: 16.11.2005., 22:18


Beta 21. avgusta 2020. 09:30\n„Bela kuća vidi ovaj sastanka kao dogadjaj u domaćoj kampanji (za predsedničke izbore) i verovatno neće preduzimati ozbiljan napor da sledi strateške ciljeve spoljne politike“, rekao je Manter, za današnje izdanje lista Danas, komentarišući inicijativu specijalnog izaslanika američkog predsednika Ričarda Grenela za dijalog Beograda i Prištine.\nTakodje, odgovarajući na pitanja, rekao je i da mu se ideja o podeli Kosova „ne čini verovatnom“.\nManter je odao priznanje Grenelu što je „probudio interesovanje Evropljana“.\n„Gospodin (specijalni predstavnik EU za dijalog beograda i Prištine Miroslav) Lajčak poseduje puno znanja i iskustva i sada, nadam se, ima snažnu podršku Evropske unije da se angažuje u ovom regionu“, dodao je Manter.\n„Čini mi se da je situacija u Srbiji veoma napeta, što se dešava kada vam nedostaje zdrave političke kline, usred izazova poput kovida, emigracije mladjih i ekonomske stagnacije“, rekao je Manter.\nNa pitanje da li žali što su pojedine opozicione stranke u Srbiji bojkotovale izbore, on je rekao da „kada postoji ograničena raznolikost mišljenja u parlamentu, ta raznolikost će naći način da se izrazi na druge načine“.\n„To ne važi samo za Srbiju, pogledajte širom Evrope i shvatićete na šta mislim“, naveo je Manter.


Canon postavio novi standard modelom instalacionog projektora WUX4000\nCanon postavio novi standard modelom instalacionog projektora WUX4000 – Personal magazin\nKompanija Canon je lansirala novi, vodeći model projektora u XEED seriji visokih performansi. WUX4000 je Canonov prvi projektor iz XEED serije koji ima mogućnost izbora objektiva i motorizovanog pomeranja objektiva. Kombinujući…\nKompanija Canon je lansirala novi, vodeći model projektora u XEED seriji visokih performansi. WUX4000 je Canonov prvi projektor iz XEED serije koji ima mogućnost izbora objektiva i motorizovanog pomeranja objektiva. Kombinujući izuzetan kvalitet slike sa visokim performansama i lakim održavanjem, ovaj projektor je idealno rešenje za korporativno okruženje, ustanove za visoko obrazovanje, sa primenom u dizajnu, što Canon postavlja na samo pročelje AV tržišta.\nXEED kvalitet slike – razlika je jasna\nWUX4000, iz serije XEED iskoristio je prednosti Canonove LCOS tehnologije, projektujući verodostojne boje i sliku bez efekta mreže pri uobičajenoj WUXGA rezoluciji (1920×1200 piksela). Kombinovanje celovitih LCOS slika i vrlo visoke rezolucije podrazumeva da je svaki detalj slike sačuvan, sa jasnim projektovanjem sitnog teksta i finih linija. Kako je reč o LCOS projektoru, WUX4000 ima mogućnost izuzetno fine gradacije kolor i sivih tonova – što ga stavlja ispred mnogih jednočipnih DLP modela.\nSa osvetljenošću od 4.000 lumena i kontrastom od 1000:1, Canonov WUX4000 ističe se na polju fotografskih slika, na kojem žive boje jasno nadmašuju mnoge druge WUXGA instalacione projektore. Standardna WUXGA resolucija modela WUX4000 projektuje sliku promera 16:10, što ga čini idealnim za upotrebu uz današnju generaciju PC i Macintosh notebook kompjutera. Stoga je WUX4000 odličan izbor za instaliranje u bilo kojoj sali za sastanke, studiju, laboratoriji ili kancelariji, gde se zahteva oštra, čista i profesionalna prezentacija.\nInstaliranje podržano u širokom rasponu okruženja\nWUX4000 je Canonov najfleksibilniji projektor do danas, dizajniran da zadovolji potrebe najšireg mogućeg opsega instalacionih okruženja. Uz WUX4000 idu i tri opciona objektiva: standardni objektiv za zumiranje (RS-IL01ST), dugi objektiv za zumiranje (RS-IL02LZ) i širokougaoni objektiv sa fiksiranim fokusom (RS-IL03WF) – od kojih je poslednji posebno prilagođen za pozadinsku projekciju. Uobičajeni kvalitet Canonovih optičkih proizvoda je garantovan, uz zadržavanje najvećeg stepena ovetljenosti i geometrije slike, bilo koji objektiv da je upotrebljen.\nOno što je najvažnije za instaliranje modela WUX4000, jeste to da motorizovano, horizontalno i vertikalno pomeranje objektiva, omogućava premeštanje slike bez smanjenja kvaliteta koje nastaje „keystone“ korigivanjem. WUX4000 se može instalirati bez prethodnog podešavanja ose objektiva sa centrom projekcije. Ovo je izutetno korisno tamo gde postoje opstrukcije kao što sto su svetlosne instalacije ili klima uređaji. Ovaj projektor se takođe može vertikalno instalirati, što omogućava direktnu projekciju na pod ili plafon.\nWUX4000 je optimizovan za lako održavanje, modularno dizajniran tako da je lampu i filter za vazduh moguće lako zameniti bez deinstaliranja samog projektora. To drastično smanjuje utrošak vremena. Uz to, moguće je zameniti izvesne optičke filtere bez rasklapanja većeg obima.\nUčinak hlađenja je povećan optimizovanjem unutrašnjeg dizajna i usmeravanjem odvojenih mlazeva vazduha prema lampi i prema LCOS panelima. QuietMode, opcija koja snižava radnu buku na samo 36dBA, takođe produžava životni vek lampe sa 3.000 sati na maksimum od 4.000 sati rada.\nLaki intergisanje i povezivanje\nWUX4000 podržava PJLink, standardni protokol dizajniran da pojednostavi instalaciju projektora i sistem kontrole različitih proizvođača. To olakšava integrisanje Canonovog WUX4000 u mešano okruženje, kao i nadogradnju već postojećih sistema.\nWUX4000 se može povezati direktno sa mrežom za kontrolu i monitoring, a uz njega ide i daljinski upravljač koji se može programirati za rad na bilo kojem od četiri infracrvena kanala. To omogućava nezavisnu kontrolu više WUG4000 projektora u istoj prostoriji. Ovaj daljinski upravljač može se podesiti za rad na sva četiri infracrvena kanala simultano.\nDžulijan Rutland, direktor za rešenja i proizvode vizuelne komunikacije, Canon Europe, izjavio je: „WUX4000 je važna novost na tržištu instalacionih projektora visoke rezolucije. Ovaj model nudi više nivoa kvaliteta slike i osvetljenosti koji se mogu takmičiti sa skupljim WUXGA instalacionim proizvodima – što predstavlja pravu alternativu na ovom vrlo konkurentskom segmentu tržišta. Do sada su vrlo pozitivne povratne informacije stizale do nas, što ukazuje na to da je reč o proizvodu na koji se čekalo.“\nOsnovne karakteristike XEED WUG4000:\nMatična WUXGA rezolucija (1920 x 1200 piksela) i Full HD rezolucija (1080p)\nLCOS tehnologija za besprekorne slike\n4.000 lumena i konstrast od 1000:1\nMotorizovano vertikalno i horizontalno pomeranje objektiva, zuma i fokusa\nTri vrste objektiva\nDVI priključak sa HDMI konektorom za podržku digitalnoj slici\nMrežni port za kontorlu i monitoring, kompatibilan sa PJLink platformom\nCanon postavio novi standard modelom instalacionog projektora WUX4000 was last modified: November 29th, 2010 by Redakcija\nCanonCanon WUX4000instalacioni projektorWUX4000XEEDXEED serija\nVikiliks objavio diplomatsku prepisku\nOdržana ITU obuka za uspostavljanje nacionalnog CIRT-a


“Air Serbia” uvodi novine - prijava na let 30 evra\nNacionalna aviokompanija “Air Serbia” uvodi naplatu usluge aerodromske prijave na let za karte kupljene posle 22. aprila 2017. godine. Kako su rekli u toj kompaniji, taksa od 30 evra naplaćivaće se na šalterima putnicima, koji se ne prijave preko interneta i to samo za najniže tarife u okviru ekonomske klase, dok će prijava na let na aerodromskim šalterima ostati besplatna za karte kupljene u višim tarifama ekonomske klase i za goste koji putuju u biznis klasi.\nMiodrag Kostić vlasnik trećine aerodroma u Portorožu\nVlasnik "MK grupe" Miodrag Kostić kupio je 30,45 odsto Aerodroma Portorož u Sloveniji, a zainteresovan je i za preostali deo, objavile su “Večernje novosti”.\nZbog otkazivanja ili kašnjenja letova, “British Airways” ima štetu od 114 miliona evra\nBritanska avio-kompanija “British Airways” mogla bi se, zbog pada računarskog sistema, suočiti s štetom od preko 100 miliona funti (114 miliona evra). Prema projekcijama britanskih medija, više od 1.000 letova s londonskih aerodroma “Heathrow” i “Gatwick” bilo je otkazano tokom vikenda.\nEK: Kazne za zađagenje okoline za automobile sa dizelmotorom i do 30.000 evra\nMinistri privreda zemalja Evropske unije postigli su dogovor oko strožijih ekoloških pravila za privatna vozila.\n“British Airways” i treći dan otkazuje i odlaže letove\nPutnici “British Airways” se i treći dan zaredom suočavaju sa pomeranjem i otkazivanjem letova posle velikog pada sistema ovog vikenda. Najviše su pogodjeni putnici na kratkim relacijama u Evropi.\nZbog štrajka u aviokompaniji “Alitalia”, otkazano 200 letova\nItalijanska aviokompanija “Alitalia”, koja je pod nadzorom zbog velikih teškoća, otkazala je 200 domaćih i međunarodnih letova zbog štrajka dela njenog osoblja.\nAerodrom Tivat biće dat u dugoročni zakup\nVlada Crne Gore daće u dugoročni zakup zainteresovanom stranom investitoru Aerodrom Tivat jer joj ne odgovara model kreditiranja rekonstrukcije te vazdušne luke koji je predložila Evropska banka za obnovu i razvoj (EBRD), kazao je premijer Duško Marković.\nElektrični automobili jeftiniji od klasičnih oko 2025. godine\nElektrični automobili su i dalje mnogo skuplji nego oni s "tradicionalnim" pogonskim gorivima.\n“Wizz Air” ostvario rekordnu dobit u 2016. godini od 246 miliona evra\nNiskotarifna avio-kompanija “Wizz Air” objavila je rast profita za prošlu godinu od 28 odsto, potvrdivši da Brexit nije izazvao slabiju potražnju kako se u prvi mah mislilo.\nKineski "Hainan" od septembra uvodi let iz Beograda za Peking, preko Praga\nKineska avio-komppanija “Hainan Airlines” uvešće letove na liniji Beograd – Peking od septembra, koji će u početku saobraćati preko češkog Praga, piše portal EX-YU Aviation News.


Usluge kontrole opterećenja osovine vozila | SGS Srbija\nJavni Sektor Usluge kontrole opterećenja osovine vozila\nDa li sva vaša vozila rade u okviru parametara lokalnog zakonodavsta? Saznajte to preko usluga kontrole opterećenja osovine vozila koje vrši SGS\nOštećenja koja su nastala usled preopterećenih kamiona mogu se sprečiti uz SGS. Vaša mreža puteva biće duže u boljem stanju , smanjiće se budžeti za održavanje puteva lokalnih i nacionalnih vlada, a biće smanjen i broj nesreća do kojih dolazi zbog preopterećenih vozila, tako da će pešaci i drugi učesnici u saobraćaju biti bezbedniji.\nNaša stručnost u ovoj oblasti čini nas svetskim liderom, a lekcije koje smo naučili iz našeg rada sa prethodnim klijentima znače smanjene rizike za vas kad je u pitanju vaš program za kontrolu osovinskog opterećenja. Nudimo vam efikasniji pristup u rešavanju postojećih problema i efikasniji i inteligentniji sistem analize podataka za informacije za regulativu na vašem području vezanu za opterećenje osovine .\nKao vodeća svetska kompanija za ispitivanje, verifikaciju, kontrolisanje i sertifikaciju, pružamo neprevaziđenu tačnost, veoma iskusne stručnjake, najsavremenije metode ispitivanja i prisutnost širom sveta.


Aktuelni projekti - Centar kreativnih vještina\n09:35:59 | Ponedeljak, 27. Jun 2022\nVolonterska akcija čišćenja dijela zelene povšine obilaznice u Beranama\nObjavljeno u\tAktuelni projekti\nU organizaciji NVO Centar kreativnih vještina danas je uspješno realizovana volonterska akcija čišćenja dijela zelene povšine obilaznice u Beranama.\ndec\t08 2015\nDaj mi pet za nenasilni svijet\nProjekat ima za cilj da doprinese podizanju svijeti o posledicama nasilnickog ponasanja kod mladih u nekoliko lokalnih zajednica na sjeveru Crne Gore. Konkretno, projekat ima za cilj da analizira uticaj raznih faktora na pojavu nasilnickog ponasanja kod mladih i definiše preporuke za smanjenje istog.\ndec\t07 2015\nMućni glavom a ne bocom\nProjekat ima za cilj da doprinese podizanje svijeti o posledicama alkoholizma kod mladih u nekoliko lokalnih zajednica na sjeveru Crne Gore. Konkretno, projekat ima za cilj da analizira uticaj raznih faktora na pojavu alkoholizma kod mladih i definiše preporuke za smanjenje istog.


Cveće za venčanje – Cvetna Pošta\nCveće za venčanje je jedan od najlepših načina da ulepšate svečanost na koju ste pozvani. Ukoliko idete na venčanje odlučite se za bele ljiljane, kale, ruže ili kombinujte cveće u beloj boji jer simbolizuje poštovanje, čistoću, nevinost. Kako bi i Vama bilo lakše i jednostavnije za nošenje, predlažemo aranžmane u korpicama ili staklu, sa detaljima kao što su perlice, štras ili mašine. Pored aranžmana, naša cvećara Vam može pomoći da odaberete savršen buket za mladu. Pogledajte naše predloge cveća za svadbu, izaberite originalan aranžman i učinite da mlada bude nasmejana i da joj cveće sa bogatom dekoracijom i prelepim bojama ostane u sećanju.\nAktuelnosti, Aranžmani, Cveće za godišnjice, Cveće za rođendane, Cveće za venčanje, Deluxe aranžmani, Specijalna ponuda\nBuketi, Cvećara Srbija, Cveće za rođendane, Cveće za sve prilike, Cveće za venčanje, Cveće za zaljubljene\nAktuelnosti, Buketi, Cveće za godišnjice, Cveće za rođenja, Cveće za sve prilike, Cveće za venčanje\nAktuelnosti, Buketi, Cveće za godišnjice, Cveće za rođendane, Cveće za sve prilike, Cveće za venčanje\nAktuelnosti, Buketi, Cveće za godišnjice, Cveće za mature, Cveće za slave, Cveće za sve prilike, Cveće za venčanje


Visoki zvaničnici Evropske unije i SAD su u Briselu “razmotrili snažnu saradnju i usaglašenost u politici prema Zapadnom Balkanu s ciljem da se ostvari napredak tog regiona u evropskoj integraciji i stabilnost”.\nTo je saopštila Evropska služba za međunarodne poslove (EEAS) posle susreta generalnog sekretara EEAS Stefana Sanina i zamenice američkog državnog sekretara Vendi Šerman.\nU razgovoru Sanina i Šerman je naglašeno da je Zapadni Balkan “pitanje od zajedničkog interesa” i “podvučena je podrška pokretanju pregovora o članstvu u EU sa Severnom Makedonijom i Albanijom, kao i dijalogu Beograd-Priština uz posredovanje EU”.\nZvaničnici EU i SAD su “istakli važnost misije Eufor Altea u Bosni i Hercegovini za stabilnost i bezbednost, kao i važnost usaglašene saradnje u suzbijanju korupcije i pospešenju slobodnih i poštenih izbora” u toj zemlji.\nSanino i Šerman su naglasili zajedničku rešenost da “upotrebe sva sredstva u transatlantskim odnosima za dalje usaglašeno delovanje kako bi se otklonili sadašnji svetski izazovi”.\nProblem zvani – Kina\nVisoki zvaničnici EU i SAD su istakli “izuzetno transatlantsko jedinstvo i saradnju u odgovoru na neizazvanu vojnu agresiju Rusije na Ukrajinu” i osudili “nedela ruske vojske” u ratu u Ukrajini, predočivši da “neće biti nekažnjivosti za ratne zločine”, naglasivši rešnost da bezbednosno i na humanitarnom polju pruže svu pomoć Ukrajini.\nPredstavnici EU i SAD ponovo predočili da bi svaka podrška Pekinga Moskvi da zaobiđe zapadne sankcije naškodila njihovim vezama sa Kinom.\nEU je upozorila Kinu na samitu početkom aprila da bi svaka podrška Rusiji, kao na primer povećanje kupovine energenata, narušila ekonomske veze sa Evropom, koja je njen prvi trgovinski partner.


Tivatska solila biće zaštićena od požara | Share Montenegro\nHome Novosti Tivatska solila biće zaštićena od požara\nNow reading: Tivatska solila biće zaštićena od požara\nJavno preduzeće za upravljanje morskim dobrom je tokom 2020. izradilo Plan zaštite i spasavanja od požara posebnog rezervata prirode “Tivatska Solila”,uz saglasnost Ministarstva unutrašnjih poslova Direktorata za vanredne situacije Vlade Crne Gore.\nKako ističu iz ovog Javnog preduzeća, izrađen je i Priručnik za obuku radnika JP Morsko dobro, iz zaštite i spasavanja, te predloženo formiranje tima za evakuaciju, tima za gašenje požara i tima za sanaciju.\n“Planom je predviđeno postavljanje tri nadzemna hidranta u okviru rezervata i izgradnja protivpožarnog koridora, a koje Javno preduzeće za upravljanje morskim dobrom planira da realizuje tokom 2021. godine. Izrada i primjena Plana zaštite i spasavanja od požara za rezervat prirode Solila, neophodna je radi postizanja očuvanja rijetkih, prorijeđenih i ugroženih biljnih i životinjskih vrsta, prevashodno ornitofaune i biljnih zajednica koje žive u ovom rezervatu”, ističe se u saopštenju.\nPlan je izrađen shodno odredbama Zakona o zaštiti prirode, Zakona o zaštiti i spasavanju, kao i na osnovu opštinskog Plana zaštite i spasavanja od požara na teritoriji opštine Tivat.\nOvim Planom je data dinamika realizacije aktivnosti i objezbjeđivanje sredstava za zaštitu i spasavanje od požara.


U Knjaževcu se održava sastanka predsednika opština i SKGO - Knjaževačke vesti\nHome / Knjaževac / U Knjaževcu se održava sastanka predsednika opština i SKGO\nU Knjaževcu se održava sastanka predsednika opština i SKGO\nOpština Knjaževac i Regionalna agencija za razvoj istočne Srbije organizuju sastanak predstvanika jedinica lokalne samouprave istočne Srbije i Stalne konferencije gradova i opština. Sastanak će se održati 2. februara 2017. godine u opštini Knjaževac, u sali Opštinskog veća, sa početkom u 12,00 časova.\nCilj sastanka je upoznavanje JLS istočne Srbije sa aktivnostima i planovima SKGO u narednom periodu kao i da se omogići razmena informacija i bolja koordinacija aktivnosti JLS, SKGO i RARIS-a. SKGO će na sastanku posebno predstaviti očekivane aktivnosti koje se odnose na izmene postojećih propisa od značaja za lokalnu samoupravu, planirana podrška SKGO gradovima i opštinama kroz različite aktuelne i buduće projekte kao i aktivnosti u oblasti evropskih integracija i međunarodne saradnje.\nSastanku će sa strane SKGO prisustvovati generalni sekretar Đorđe Staničić sa saradnicima. Sa strane JLS se očekuje da sastanku prisustvuju gradonačelnici i predsednici opština sa svojim najbližim saradnicima-\nPrevious: Knjaževac : Za Vas večeras svira bend PRAVA STVAR –\nNext: Knjaževac : Proslava Savindana, 18. rođendan Dveri


2016. Učešće Autonomnog ženskog centra na Forumu za rodne politike: Bez napretka u zaštiti žena od nasilja - Autonomni ženski centar\n2016. Učešće Autonomnog ženskog centra na Forumu za rodne politike: Bez napretka u zaštiti žena od nasilja\nNa ekspertskom skupu “Forum za rodne politike”, koji se održao 12. aprila 2016 godine, a na kojem je razmatrano stanje u oblasti bezbednosti i nasilja prema ženama, Autonomni ženski centar je izneo konstataciju da, u periodu između 2013-2015. nije bilo značajnog napretka u zaštiti žena od nasilja, sa izuzetkom aktivnosti u Autonomnoj pokrajini Vojvodina.\nOvaj Forum su organizovali Ženska platforma za razvoj Srbije i Beogradski centar za bezbednosnu politiku, s fokusom na prikaz stanja i diskusiju indikatora za oblasti ljudska bezbednost i nasilje prema ženama. Sanja Nikolin je predstavila aktuelno stanje prema indikatorima koji su razvijeni u okviru procesa praćenja i procene Ženske platforme. Dopunu proceni stanja ponudile su učesnice ekspertskog panela.\nTanja Ignjatović iz Autonomnog ženskog centra govorila je o sistemu praćenja usklađenosti zakonodavnog i strateškog okvira u Srbiji sa standardima Konvencije Saveta Evrope protiv nasilja prema ženama. Glavni zaključak je da je usaglašenost niska - dominira ocena 1 (na skali od 0 do 4), koja upućuje da nije postignut standard u rešenju i u primeni. Takođe, nije došlo do napretka od 2013. godine, kada je Srbija ratifikovala ovaj međunarodni ugovor, do danas.\nPoseban naglasak predstavnica AŽC je stavila na obavezu koju je država imala u vezi sa preporukom Komiteta Ujedinjenih nacija za eliminaciju svih oblika diskriminacije žena o nasilju prema ženama. Nijedna od preporuka nije ispunjena, o čemu svedoči informacija koju je Republika Srbija dostavila UN Komitetu.\nNisu izmenjeni zakoni (Krivični zakonik, Porodični zakon i drugi) s ciljem efikasnog sprečavanja svih oblika nasilja prema ženama. Nije unapređena efikasnost istraga, gonjenje i kažnjavanje učinilaca nasilja sankcijama koje su srazmerne težini dela. Naprotiv, u 2014. povećan je procenat odbijenih krivičnih prijava na 51% u odnosu na 2013. kada ih je bilo 36%. Kaznena politika je i dalje blaga, najčešće su uslovna kazna i ispod 10% kazni zatvora. Tužilački oportunitet je, uz činjenicu da se sprovodi bez saglasnosti žrtve, vratio novčano kažnjavanje za nasilje u porodici, koje je 2009. godine ukinuto.\nNije obezbeđena efikasna pomoć za sve žene žrtve nasilja i nesmetani pristup uslugama podrške. Još uvek nije usvojen zakon o besplatnoj pravnoj pomoći. Nije uspostavljen nacionalni SOS telefon za žene žrtve rodno zasnovanog nasilja. Nisu obezbeđena sredstva za usluge podrške za žrtve nasilja, a sasvim je mali broj specijalizovanih ženskih organizacija koje su uspele da dobiju budžetska sredstva za ove svrhe, u vrlo malim iznosima. Nema službene evidencije o broju mesta u skloništima za žene žrtve nasilja i njihovu decu, tek 60% njih je specijalozovano za žene žrtve, samo 45% je dostupno ženama sa invaliditetom, samo trećina prima žene bez uputa CSR i samo 58% je besplatna za korisnice.\nKonačno, Srbija je trebalo da izvesti o merama koje su preduzete da se obezbede nalozi za hitnu zaštitu žena u riziku od nasilja (“hitne mere zaštite”). Kao što je javnosti poznato, AŽC je tokom 2015. godine vodio akciju zagovaranja za uvođenje ovih mera u Zakon o policiji, bez uspeha, jer je Ministar unutrašnjih poslova odbijao tu mogućnost, pod izgovorom da je neustavna.\nŽenska platforma za razvoj Srbije će sastaviti zaključke eksperskog foruma, koji će biti prezentovani Ženskoj parlamentarnoj mreži novog saziva Narodne skupštine, na godišnjoj konferenciji ove neformalne mreže.


Islamska zajednica u Bosni i Hercegovini - Saopćenje: Demanti kvalifikacija FTV-a\nSaopćenje: Demanti kvalifikacija FTV-a\nPublished in Novembar 5, 2009\nSarajevo, 5. novembar 2009. (MINA) - Služba za odnose s javnošću Rijaseta Islamske zajednice u Bosni i Hercegovni u povodu iznesenih kvalifikacija u saopćenju Programskog kolegija Federalne televizije izdaje saopćenje za javnost u cilju demantiranja tih kvalifikacija.\nIslamska zajednica odbacuje svaku insinuaciju o pritisku na bilo koji medij, ali je istina da traži ravnopravan i nepristrasan tretman u programima javnih medija na način i u obimu kakav se njeguje prema predstavnicima drugih vjerskih zajednica i kako je to regulirano zakonom i profesionalnim standardima.\nProgramski kolegij Federalne televizije nije demantirao činjenice o skandaloznom odnosu prema organima i institucijama Islamske zajednice, niti je obrazložio motive ponižavanja sabornika koji prezentiraju volju muslimana Bošnjaka i grubog izvitoperivanja njihovih zaključaka. To dokazuje istinitost i snagu argumenata Islamske zajednice.\nPremda ne stoji proizvoljna tvrdnja da se „u pravilu svakih šest mjeseci" Federalna televizija optužuje, jer Islamska zajednica iznosi činjenice i stavove, ipak bio bi veliki napredak kada bi menadžment Federalne televizije, umjesto kontinuirane medijske kampanje protiv Islamske zajednice, „u pravilu svakih šest mjeseci" napadao i vrijeđao muslimane, simbole islama, Islamsku zajednicu i njene predstavnike.\nUmjesto prezentiranja valjane argumentacije, Programski kolegij Federalne televizije ponovo poseže za onim u čemu je dokazao svoju sposobnost, pravljenju konstrukcija i pokušaja manipuliranja javnošću, te ponovo iznosi nove konstrukcije pripisujući Islamskoj zajednici što nije nigdje rečeno niti predstavlja stavove Islamske zajednice, kaže se u saopćenju Službe za odnose s javnošću Rijaseta Islamske zajednice u Bosni i Hercegovini.


Stigla i prva reakcija Šćepanovića na žreb Evrokupa, da li je Partizan zadovoljan? - Sportske.net\nProtivnici Partizana biće Uniks iz Kazanja, Huventud iz Badalone, Venecija, Bahčešehir iz Istanbula i francuski predstavnik Burž.\nŽreb nemilosrdan, Partizan dobio teške rivale u Evrokupu!Zvanično, bivši košarkaš Zvezde stigao u Partizan!Sjajni centar ostao bez kluba, pratili ga "Večiti", završiće kod Kokoškova!Partizan predstavio Šćepanovića, Ostoja poručio: "Vlado, srećno, ovo je tvoj dom!"Partizan uskoro potpisuje novog Amerikanca!\nTrener košarkaša Partizana Vlado Šćepanović rekao je danas da je prvi cilj crno-belih u narednoj sezoni Evrokupa da prodju grupu i dodao da je dobro što nema mnogo "komplikovanih putovanja".\n"U ovom trenutku, možemo biti zadovoljni činjenicom da osim Kazanja i donekle Burža, nemamo komplikovanih putovanja, što je dosta važno u ovoj fazi sezone", rekao je novi trener Partizana, prenosi klub.\n"Kada je u pitanju sastav grupe i snaga timova, još je rano davati preciznije ocene jer rivali nisu kompletirali svoje timove. Svakako, naše ambicije su da se plasiramo dalje", dodao je Šćepanović.


14.05.2012. 11:47h Ažurirano: 14.05.2012. 11:47h\nZa oko 60 odsto građana nizak standard i ekonomska kriza najznačajniji su problemi, a teška situacija više zabrinjava nego pitanje korupcije, ocijenjeno je na predstavljanju projekta Jačanje kapaciteta civilnog društva za doprinos evropskim integracijama i procesu pristupanja.\nPredstavnici koalicije Euroblok, koju čine nevladine organizacije (NVO), odlučili su se za monitoring četiri oblasti – korupcija, javne nabavke, državna pomoć i administrativni kapaciteti.\nPredsjednik Upravnog odbora Centra za monitoring (CEMI) Zlatko Vujović pojasnio je da je jedan od zadataka CEMI-ja u okviru projekta bila tema koja se odnosi na korupciju, i u okviru toga je napravljeno istraživanje korupcije u Crnoj Gori, koje je rađeno na uzorku od 840 ispitanika od 11. do 18. aprila.\nIspitanici, njih 30 odsto, smatra da je najznačajniji problem, koji izaziva njihovu zabrinutost, nizak standard građana, dok isto toliko smatra da je to nezaposlenost.\nVujović je pojasnio da ekonomska kriza izaziva najveći zabrinutost kod 13 odsto ispitanika, a korupcija kod 11 odsto.\n„Ona je na neki način potisnuta teškom ekonomsko-socijalno situacijom i očigledno da situacija u kojoj je veliki broj građana ostao bez posla, pada životnog standarda izazivaju veću zabrinutost nego pitanje korupcije“, kazao je Vujović.\nU poređenju sa 2009. godinom, značaj ekonomskih problema je porastao – broj onih koji pominju nezaposlenost skočio je sa 14 odsto na 30 odsto, a nizak životni standard u 2009. godini pomenulo je 23 odsto.\nKada je u pitanju povjerenje u institucije, kriza i drugi socijalni problemi su uticali na značajan pad povjerenja u državne institucije.\nVujović je rekao da su blagi porast povjerenja ostvarile nevladine organizacije, koje su izbile na prvu poziciju, a u koje povjerenje ima 41 odsto ispitanika.\n„Dok sa druge strane imate snažan pad povjerenja u državne institucije. Predsjednik Vlade bilježi pad od 15, Skupština od 14, predsjednik Skupštine 14,a predsjednik Crne Gore 11 odsto. To su prilično zabrinjavajući pokazatelji i pretpostavljamo da su u direktnoj relaciji sa teškom ekonomsko-socijalnom situacijom“, pojasnio je on.\nOstale institucije u koje građani imaju povjerenja su i mediji, obrazovni sistem, vojska, zdravstvo, predsjednik, kao jedina politička institucija sa pozitivnim saldom, odnosno veći je broj građana koji vjeruje Filipu Vujanoviću, od onih koji mu ne vjeruju.\nI Komisiju kontroliše koalicija\nNa pitanje da li je Komisija za sprečavanje sukoba interesa nezavisna od političkih uticaja, 57 odsto ispitanika je kazalo da je ta institucija pod političkom kontrolom vladajućih stranaka, dok 61 odsto tako misli za Upravu za antikorupcijsku inicijativu.\n„To što oko 60 odsto građana smatra da ove dvije institucije ne mogu da se oslobode političkog uticaja vjerovatno je je jedan od važnijih uzroka nepovjerenja“, rekao je Vujović.\nPrema njegovim riječima, i dalje većina građana misli da Komisija i Uprava djeluju prvenstveno u skladu sa političkim uticajima, a veliki procenat smatra i da ne rade pošteno transparentno, nepristrasno niti po zakonu, da se ne vode prema objektivnim kriterijumima niti u skladu sa javnim interesom.\n„Iz ovoga se jasno vidi da ove isntitucije imaju izrazito negativan imidž kod građana, koji značajno utiče i na nepovjerenje. Gotovo isti je slučaj i sa izbornom komisijom – visoko nepovjerenje praćeno je negativnim imidžom na svim gorepomenutim dimenzijama“, kazao je Vujović.\nNemaju novac podmićuju\nProfesor Zoran Stojiljković kazao je se obim korupcije procjenjuje kao isti, tri petine su i ranije i sad mislili da je korupcija raširena, ali se smanjio broj na ispod deset odsto onih koji misle da korupcije nema, odnosno da je ima u manjoj mjeri.\nPrema njegovim riječima, kriza, nezadovoljstvo i frustracija se prelivaju na nezadovoljstvo političkim akterima, pa i na procjenu o tome da je korupcija isto tako razvijena, iako je objektivno manja.\nJedno je, kako je rekao, da su frustrirani ljudi manje spremni da u tome učestvuju, a drugo da nemaju novca da podmićuju.\n“Toliko su osiromašeni da ne ulaze u te relacije”, rekao je Stojiljković, navodeći da je jedna od hipoteza da Crnogorci najviše vole stvari da rješavaju ne novcem, nego rođačkim i prijateljskim vezama.\nU 2009. godini 31 odsto ispitanika je vjerovalo u uspješnost Vlade u borbi protiv korupcije, dok ih je ove godine 19 odsto.\n“Krajnje indikativno je da na dnu liste stoje sve one institucije koje su formirane da bi se borile protiv korupcije – Komisija za sprečavanje pranja novca, Uprava za antikorupcijsku inicijativu, Komisija za kontrolu postupka javnih nabavki, Državna revizorska institucija, ali i Uprava za nekretnine, Poreska uprava, Savjet za privatizaciju i Državna izborna komisija”, pojasnio je Stojiljković.\nKonkretan cilj projekta je da se osnaže napori civilnog društva da unaprijede državne politike u okviru Nacionalnog programa za integraciju. Za realizaciju projekta zadužen je Evropski pokret u Crnoj Gori, dok su partneri u projektu CEMI i Institut Alternativa iz Podgorice, kao i Centar za ekonomski razvoj iz Sofije\nEvropski pokretCEMIkorupcijaZoran Stojiljković


Divanhana 14. aprila u BKC-u započinje novu koncertnu sezonu – Urban Magazin\nDivanhana 14. aprila u BKC-u započinje novu koncertnu sezonu\nNovu koncertnu sezonu otvaraju 14. aprila u Sarajevu (BKC), nakon čega slijede koncerti 15. aprila u Tuzli (BKC), te dan kasnije 16. aprila u Zenici (BNP), a kao specijalnu gošću na pomenutim koncertima najavljuju popularnu tursku glumicu i pjevačicu Suzan Kardeş.\n„Iza nas su dvije izuzetno radne i uspješne godine u kojima smo, pored mnogobrojnih koncerata, uspjeli da realizujemo prvo dokumentarno filmsko ostvarenje, prvo live diskografsko izdanje, tri video spota i na koncu novi studijski album. Prošlog februara smo prvi put ušli u studio gdje smo snimili mnogo ideja koje su se iznjedrile upravo na svim putovanjima koja su iza nas, na sceni, u bliskom dodiru sa našom poštovanom publikom. Nakon toga, svaki kratki predah od koncertnih aktivnosti iskoristili smo za kreativni rad u studiju i finaliziranje novog albuma, za koji moram otkriti da je u završnoj fazi realizacije. Shodno tome da smo kolektivno izuzetni radoholici, odlučili smo odmah nakon završetka koncertne turneje „Zukva“ krenuti na nova putovanja gdje nas sasvim sigurno čekaju jedinstvena iskustva, i publika koju tek treba da otkrijemo i čija srca sevdahom želimo da dotaknemo. Kao i svaki put do sada, koncertnu godinu počinjemo u našoj Bosni i Hercegovini, a na sceni, pored članova benda i naših dama Naide i Suzan, će nam se pridružiti i gostujući muzičari iz Turske koji su ranije svoje note upisali na našem novom disku“, izjavio je pijanista benda Neven Tunjić.\nNakon koncerata u Sarajevu, Tuzli i Zenici, bend najavljuje koncerte u Beču, Pragu, Istanbulu, Dubrovniku, Rijeci, Locarnu, Frankfurtu, Linzu, Sežani, Domžalama, i mnogim drugim gradovima.\nViše informacija o aktivnostim Divanhane možete pronaći na službenoj stranici benda.


Tanjug 23. jula 2019. 20:48\nZAGREB – Odbor hrvatskog Sabora za ljudska prava i prava nacionalnih manjina, danas je pozvao hrvatsku Vladu da postavi dvojezične ploče na državne institucije u Vukovaru i svim ostalim jedinicama lokalne samouprave u kojima postoji zakonska obaveza za to.\nOdbor je takođe zadužio Ministarstvo mora, saobraćaja i infrastrukture da izradi akcioni plan postavljanja dvojezičnih natpisa na ulazu u mesta u onim jedinicama lokalne samouprave u kojima postoji ta zakonska obaveza, prenela je Hina.\nTaj će saborski odbor na svojoj prvoj sednici u septembru raspraviti predlog Zakona o upotrebi jezika i pisma nacionalnih manjina, koji je 2015. Ministarstvo uprave uputilo u proceduru i posle toga pokrenuti postupak usvajanja ovog zakona koji je već ranije prošao prvo čitanje.\nOdbor će osnovati i komisiju koja će posetiti Vukovar i još neke jedinice lokalne samouprave kako bi se sastali s predstavnicima lokalnih vlasti, institucija, političkog života i predstavnicima većinskog naroda i manjinskih zajednica kako bi spoznali kakvo je stvarno stanje i gde su stvarni problemi, predložio je predsednik Odbora, Milorad Pupovac iz SDS S-a.\nMSP HR: Bolji susedski odnosi među ključnim političkim kriterijumima\nOEBS osudio napad na novinara u Atini\nBelgija izručila BiH Adisa Abaza


ПУТИН И ЕРДОГАН ПОСТИГЛИ ДОГОВОР У ВЕЗИ Сирије и Идлиба\nPUTIN I ERDOGAN POSTIGLI DOGOVOR U VEZI Sirije i Idliba\n„Sve u svemu, ovakav pristup podržava rukovodstvo Sirije i u najskorije vreme ćemo održati dodatne konsultacije“, rekao je Putin novinarima.\nNa sastanku je takođe dogovoreno da će Rusija i Turska nastaviti da koriste Astanski format za rešavanje problema u Siriji i formirati ustavni komitet.\n„Važno je da i Rusija i Turska nameravaju da nastave da i dalje u potpunosti koriste Astanski format i mogućnost potrage za dugoročnim političkim rešenjima u Ženevi pod okriljem Ujedinjenih nacija. Nastavićemo da radimo na formiranju ustavnog komiteta iz redova predstavnika sirijskog rukovodstva, opozicionih snaga i civila. Zadatak (ovog odbora) je da se obezbedi pokretanje njegovog rada u najskorije vreme“, naglasio je Putin.\nSa svoje strane, predsednik Turske je izjavio da se na pregovorima u Sočiju sa ruskim kolegom dogovorio da je neophodno da se idlibsko pitanje rešava u duhu astanskog procesa.\nSporazum koji su Rusija i Turska postigle o sirijskoj provinciji Idlib omogući će da se izbegne humanitarna katastrofa u regionu, izjavio je Erdogan na konferenciji za novinare.\n„Turska će ojačati svoje punktove u zoni deeskalacije. U tom smislu ćemo sprečiti humanitarnu katastrofu koja bi mogla da nastane kao rezultat borbenih dejstava“, istakao je Erdogan.\nOn je napomenuo da je Turska od samog početka sirijske krize „činila sve moguće“ da reši pitanje Idliba. Prema njegovim rečima, memorandum o Idlibu koji su potpisale dve zemlje garantuje da se Turska više neće suočavati sa ozbiljnim izazovima, a taj sporazum će takođe „biti dobro dostignuće za rusku stranu“.\nputko polako ali sigurno sve izdaje i rasprodaje. Potpuna katastrofa.\nIsis je na kraju ipak dobio svoj kalifat.Sada demilitarizovana zona za zavtra 6 mes.-kalifat.Putko opet ponižava Ruse i Sirijce.((\nZnači da se Vladimir ukakio pred pretnjama NATO Pakla da će da bombarduju Damask i ruske baze u Siriji, ako Asad ili bilo ko drugi, koristi hemijsko oružije u Idlibu! Ili sam loše razumeo ovo Vladimirovo marš u rikverc?\nIdlib je odredjen za deeskaalacionu zonu još u maju 2017 godine. Oblik te zone je nepravilan, a geubo i u proseku u dužini ima oko 100 km i u širinu oko 60 km. Demilitarizovana zona koja se sad pominje je širine od 15-20 km duž kontakt linije. Ako ona uglavnom ulazi u teritoriju ranije odredjene deeskalacione zone, a izgleda da je tako, time se će se deeskalaciona zona Idlib prepoloviti! Naravno samo pod uslovom da iz demilitarizovane zone stvarno bude izvršeno povlačenje teškog naoružanja, tenkova, raketnih sistema, oruđa i minobacača svih opozicionih grupa i da turska i ruska vojna policija preuzme kontrolu. Zatim ovo izgleda i kao pametna kupovinu vremena. U narednih mesec dana do 15 oktobra će formirati demilitarizovanu zonu pa će onda pokušati da ostvare povlačenje teškog naoružanja, a već 06.novembra biće održani izbori za Konres i Senat u SAD. Amerikanci pred njihove izbore umeju da budu pojačano agresivni te da naprave vojni napad negde u svetu ili da naprave neke druge gadosti.\nBaš se nezgodno poklopilo vreme početka nove operacije snaga SAA koja bi duže trajala (oko 4-6 meseci) a mogla je početi u septembru i samo dva meseca kasnije su američki izbori. Još 01 avgusta zvanično je završena vojna operacija Basalt snaga SAA u jugozapadnoj Siriji što znači da nova veća operacija snaga SAA mogla je početi već 01 septembra. Duge konsultacije i usaglašavanja odlažu početak te operacije! Da je početkom septembra počela ta nova operacija Amerikancima bi bilo super da zbog njihovih novih izbora tresnu novu količinu raketa na Siriju. ... U kakvoj su sprezi američki izbori i važni dogadjaji u inostranstvu podseća nas vest od 04.11.2006. godine: "Sadam Husein osudjen na smrt".Samo jedan delić te vesti: Buš prezadovoljan. Američki predsednik Buš pozdravio je najtežu kaznu protiv čoveka sa kojim je ratovao kako on, tako i njegov otac u prvom Zalivskom ratu 1991. godine. "Suđenje Sadamu Huseinu je prekretnica u nastojanjima iračkog naroda da vladavinu tiranina zamene vladavinom zakona. To je veliko dostignuće za mladu iračku demokratiju i njenu ustavnu vladu.". ... Nekadašnji irački ambasador u Moskvi Abas Halaf smatra da je presuda Sadamu Huseinu deo američke predizborne kampanje. "Bušovoj administraciji, koja je izgubila poverenje američkog naroda, potrebna je pobeda. Kao što svi znamo, izbori za američki Kongres se održavaju sutra. Predsednik Buš i njegova administracija mora da su odlučili da presudu vremenski podese kako bi pala uoči izbora u Americi."


Leskovački SNS predstavio predloge za Zakon o socijalnim kartama - JUGPRESS\nLeskovački SNS predstavio predloge za Zakon o socijalnim kartama\nNa konferenciji za medije Saveta za društvene delatnosti gradskog odbora SNS Leskovac tema je bila predlog teksta na predlog nacrta zakona o socijalnim kartama. Branka Cakić, član ovog saveta, iznela je neke od predloga koji su izloženi na javnoj raspravi i koje su dali članovi ove stranke.\n„Saveta za društvene delatnosti SNS-a Leskovac podržava napore Vlade da se donese jedan ovakav zakon čiji su benefiti uspostavljanje Informacionog sistema socijalnih karata koji će predstavljati mehanizam za racionalnu i pravednu raspodelu sredstava namenjenih za socijalnu zaštitu i proaktivno delovati na institucije iz sistema socijalne zaštite. Informacioni sistem Socijalna karta treba da ispunjava sledeće poslovne ciljeve: da obezbedi što potpuniji obuhvat socijalno ugroženog stanovništva uz smanjivanje greške isključenosti; da doprinese smanjivanju neopravdanog dodeljivanja prava na socijalnu zaštitu uz smanjivanje greške uključenosti; da doprinese povećanju efikasnosti i transparentnosti u dodeljivanju socijalne pomoći; da obezbedi brže reagovanje u slučaju promena koje utiču na socijalni status; da obezbedi ujednačene podatke iz svih postojećih informacionih sistema u okviru ministarstva zaduženog za socijalnu zaštitu, kao i podatke za druge institucije koje su korisnici podataka o socijalno-ekonomskom statusu pojedinca, porodice i drugih entiteta…“\nSavet predlaže i da Matične službe, pošto trenutno ne vode evidenciju o jednoroditeljskim porodicama, to evidentiraju kroz naknadne upise u zabeleške izvoda iz matične knjige rođenih. Takođe, u delu podataka koje obezbeđuje MUP treba da budu dostupni i podaci o readmisiji. Srbija je kao potpisnica tzv. „belog šengena“ ušla u red zemalja koje mogu da koriste privilegiju bezviznog režima sa zemljama EU. To je doprinelo i da određeni broj građana ostvari pravo na socijalnu pomoć u Srbiji, a onda odu u neku od zemalja EU u kojoj opet ostvare pravo na socijalnu pomoć, tako da primaju ovu vrstu pomoći po dva osnova. U bazu podataka, po savetu za društvene delatnosti SNS treba da budu uneti i podaci Osnovnog suda koji se odnose na alimentaciona potraživanja, jer se dešava da jedna strana ne uspeva da ostvari to svoje pravo, ali im se dosuđena alimentacija računa u ostvarena primanja.\nČlan saveta Predrag Momčilović, govoreći o bezbednosti i tajnosti podataka koji bi se nalazaili u ovoj bazi, rekao je da će uvek moći da se zna koja ustanova i pojedinac je pristupio bazi, koje podatke i za koja lica je tražio, tako da, ukoliko dođe do neke zloupotrebe, snosiće zakonske posledice.\n4 Jula, 2019 8:52 pm\nTo nece funkcionisati kao ni ostali srpski zakoni


► Tači na Bezbednosnom forumu u Budvi\n22.05.2018 | 13:01h ► 15:14h Priština\nFoto: Beta/AP/Dimitar Dilkoff\nIz kabineta kosovskog predsednika je saopšteno da će Tači i predsednik Crne Gore Milo Đukanović biti ključni govornici na forumu na kojem učestvuju i predstavnici SAD, Kanade i Evropske unije.\nNajavljeno je da će Tači na skupu u Budvi govoriti o evroatlantskoj perspektivi Kosova i zemalja zapadnog Balkana.\n"To be Secure" je godišnji forum na visokom nivou koji se bavi pitanjima globalne, transatlantske i bezbednosti u Jugoistočnoj Evropi.\nPredsednik Kosova Hašim Tači rekao je da bi nastavak dijaloga Beograda i Prištine mogao da se očekuje u junu, prenosi danas N1 na svom vebsajtu.\nDijalog Beograda i Prištine je takoreći prekinut od incidenta sa hapšenjem dirketora Kancelarije za Kosovo i Metohiju Marka Đurića u Kosovskoj Mitrovici krajem marta.\n"Verujem da ćemo u drugoj polovini juna imati novi susret u Briselu", rekao je Tači za N1 na forumu u Bečićima odgovarajući na pitanje o nastavku dijaloga.\nTači je doputovao danas u Budvu gde će na poziv Atlantskog saveza Crne Gore i Vlade te zemlje učestvuje na bezbednosnom forumu "To be Secure" (2BS).


Usvojen izveštaj o podeli humanitarne pomoći - Ozonpress :: internet portal\nTag: Humanitarna pomoć, Skupština grada\nVladajuća većina u Skupštini grada Čačka, drugog dana zasedanja lokalnog parlamenta, usvojila je izveštaj o do sada dodeljenoj pomoći stanovništvu čija su domaćinstva oštećena u majskim poplavama i kriterijumima po kojima je pomoć deljena.\nNavedeno je da je do sada isplaćeno 95 miliona dinara pomoći za sanaciju oštećenja na građevinskim objektima, deset miliona dinara više od procenjene štete.\nOdbornici opozicije uglavnom su kritikovali odnos države prema Čačku i sadržaj izveštaja za koji su rekli da je nepotpun.\nRazmatrajući izveštaj Gradske uprave za lokalni ekonomski razvoj o pomoći građanima čija su domaćinstva oštećena u majskim poplavama, odbornici pokreta Dveri su osim ostalog rekli da je Grad Čačak ostao na marginama pažnje države i kritikovali su predsednika Srbije Tomislava Nikolića zašto, kao počasni građanin Čačka nije posetio poplavljene i iz Fondacije njegove supruge nije uručena pomoć. Pitali su šta je sa prikupljenim dinarskim i deviznim sredstvima na namenskom računu grada, novcem iz budžetske rezerve i predložili da se organizuje donatorsko veče za pomoć poplavljenima, da se odbornici odreknu još jedne dnevnice i ugroženi oslobode od plaćanja komunalnih taksi, usluga i utrošene električne energije. Smatraju da je pomoć deljena nepravedno i da i sada pojedini građani spavaju na tavanima i u šatorima i da nemaju ogrev rekavši da žive u uslovima nedostojnim za 21 vek.\nOdbornik LDP Dragan Bisenić je osim ostalog naveo da je zbog izveštaja na samo tri strane rasprava pretvorena u političku tribinu i pitao šta lokalna samouprava planira u buduće, kao i šta je sa sanacijom rečnih korita i izgradnjom nasipa na vodotokovima.\nPomoćnik gradonačelnika Milan Bojović je odgovarajući na kritike opozicije podsetio da je grad Čačak jedna od dve lokalne samouprave u Srbiji koje su najbolje reagovale u vanrednoj situaciji i istakao ako se izuzme 14 objekata na kojima je u toku sanacija koju finansira EU preko Danskog saveta za izbeglice, nema saznanja da neko drugi nema gde da boravi tokom zime. On je rekao da je procenjena šteta od poplava i elementarnih nepogoda 1,8 miliajrdi što je dve trećine budžeta grada i naveo da se doancijom japanske vlade od 40 milioan dinara radi sanacija dela korita reke Čemernice. Bojović je odgovorio da na donatorskom računu ima oko 6 miliona dinara, a plan je da se tim novcem pomognu poljoprivrednici koji do sada nisu dobili pomoć. Stalna budžetska rezerva, koja je u Čačku za ovu godinu iznosila 1 odsto od budžeta, zakonski je dozvoljeno do 1,5 odsto, korišćena za sanaciju puteva, kupovinu goriva i finansiranje ostalih troškova JKP koja su bila angažovana tokom vanredne situacije. Šteta na putevima od aprilskih, majskih i junskih kiša bila je oko 100 miliona dinara, precizirao je Bojović. Naveo je da su građani čija su domaćinstva poplavljena u maju za taj mesec oslobođeni plaćanja komunalnih usluga i rekao da su svakom odborniku u svakom trenutku dostupni podaci o pojedinačnoj pomoći.\nNačelnik Gradske uprave za LER, Vladimir Grujović je odbacio kritike da je bilo politike pri proceni štete i dodeli pomoći i istakao da su brojne komisije formirane za procenu oštećenja kako na građevinskim objektima tako i na poljoprivrednom zemljištu bile sačinjene od stručnih i lica sa iskustvom.\nOsim ostalog, Grujović je rekao da je država strogo propisala kriterijume za dodelu pomoći i naveo da je u Čačku oštećeno oko 500 stambenih objekata, a u Svilajncu 2.000.\nPonovio je da su brojne humanitarne organizacije uručile pomoć i za sanaciju oštećena na građevinskim objektima kao i poljoprivrednicima.\nGradonačelnik Čačka Vojislav Ilić je napomenuo da je Štab za vanredne situacije održao 30 sednica, da nije bilo zloupotreba u dodeli pomoći i da grad Čačak neće dozvoliti da se bilo ko od građana pati i bude bez ogreva tokom zime ako su u pitanju socijalno ugroženi.\nNajavio je da će sledeće nedelje imati sastanak u Ministarstvu poljoprivrede pa očekuje da će se znati kakvu pomoć poljoprivrednici od države mogu očekivati na proleće pred setvu.\nRekao je da je juče u Čačku ponovo boravio direktor Srbijavoda iz Niša i da treba da se dostave podaci o oštećenjima na bedemima Zapadne Morave i ostalim tokovima prvog reda kako bi se radila sanacija.\nSvedok Saradnik 29/11/2014 u 22:45 Odgovorite\nSvaka ćast za opštinare,ali šta je sa mesnom zajednicom 3 Decembar ?! Ko je ovlastio predsednicu MZ da sa par njih skuplja i deli pomoć.Gde je to rešenje i gde su potvrde o prijemu robe?Gde su potvrde ko je primio robu?Ko je dozvolio da za nas iz Crvenog Krsta pričaju ružne priče a sebe predstavljaju kao poštene? I ko su čovek i žena srednjih godina,kažu iz Košutnjaka koji su svaki dan po podne utovarali robu i negde? vozili ? Za ovo je odgovorna i lokalna vlast . DA SE OVO HITNO ISPITA !!!\nBalkanci 30/11/2014 u 16:42 Odgovorite\nMi iz Balkanske ulice smo se nagledali i naslušali svega i svačega-ovi se u mesnoj zajednici veselili i pravili roštilj kada je bila poplava..da ne veruješ kakvi su to ljudi !Nego stvarno Vojo ILIĆU,naredi da se objavi rešenje,ako ga ima,ko je dao da ovi skupljaju pomoć i dele? I teraj bre to da nas ne brukaju.Otkad su stigli Naprednjaci-haos..i to neka kažu,skoro se doselila iz nekog sela kod Jagodine-Žirovnica,ne zna bre 3 ulice…Bože.Bože\nGREBIC 3 01/12/2014 u 09:19 Odgovorite\nDa li privrednici mogu ocekivati bilo kakvu pomoc ?!


Povećana potrošnja vode u letnjim danima - Ozon Media\nPočetak juna meseca sa višim temperaturama vazduhadoneo je i povećanu potrošnju vode u Sremskoj Mitrovici inaseljenim mestima Grada. Ona je na dnevnom nivouiznosila oko 400 litara vode u sekundi, što je za 30 procenata više od redovne potrošnje. U periodima kišnihdana potrošnja bi padala na uobičajenih 270 litara u sekundi.\nI ove sezone je primećeno da se usled izuzetno toplogvremena, voda za piće koju isporučuje sremskomitrovačkiVodovod nenamenski koristila i to gotovo istovremeno zapranje dvorišta i poljoprivrednih mašina, zalivanjetravnjaka, voćnjaka, povrtarskih kultura. Preporuka je da se za ove namene koriste alternativni načini upotrebevode.\nS obzirom da nas očekuju novi talasi vrućine, upućujemoapel potrošačima da racionalno koriste vodu i to samo zapiće, održavanje lične higijene i osnovne životne potrebe. Svako drugo nekontrolisano korišćenje vode može da ugrozi stabilnost i kvalitet vodosnabdevanja.